title: Easton Turnaus

text: Easton Turnaus on vuosittainen Lahdessa järjestettävä jääkiekon harjoitusturnaus. Viime vuonna turnauksessa mukana olivat Lahden Pelicans, SaiPa Lappeenrannasta, Lukko Raumasta ja HPK Hämeenlinnasta.


title: Michael Belfield

text: Michael Belfield (s. 10. kesäkuuta 1961, Wandsworth, Englanti, Iso-Britannia) on englantilainen entinen jalkapalloilija ja valmentaja. Hänen pelipaikkansa oli hyökkääjä.


title: Michael Belfield

text: Belfieldin pelaajaura pääsarjatasolla käynnistyi vuonna 1981, jolloin hän siirtyi SM-sarjan Kuopion Pallotovereihin. Heti ensimmäisellä kaudellaan hän voitti SM-hopeaa. Kuopiosta hän siirtyi kahden kauden jälkeen Tampereen Ilvekseen. Ilveksen riveissä hän pelasi kaikkiaan viisi kautta ja voitti yhden mestaruuden sekä SM-hopean ja SM-pronssin.


title: Michael Belfield

text: Ilveksestä Belfield siirtyi Lahden Reippaaseen, jossa hän pelasi kolme kautta ennen kuin vaihtoi toiseen lahtelaisseuraan Kuusysiin. Kuusysissä Belfield voitti jälleen mestaruuden ja SM-hopean. Kuusysissä Belfield muistetaan erityisesti Liverpoolin kotiottelussa 1–0 kaataneesta maalista.


title: Michael Belfield

text: Kuusysistä Belfield vaihtoi Hakaan, jossa hän voitti viimeisen mestaruutensa kaudella 1995. Hakasta Belfield vaihtoi silloin 2. divisioonassa pelanneeseen PK-35:een, jossa hän pelaamisen ohella toimi myös kakkosvalmentajana. Hän oli mukana nostamassa PK-35:n kahdessa vuodessa Veikkausliigaan. Nousukaudella hän oli Ykkösen paras maalintekijä, ja kaudella 1998 hän voitti PK-35:ssa SM-pronssia.


title: Michael Belfield

text: Vuonna 1999 Belfield aloitti kauden 1. divisioonan HIFK:n pelaajavalmentajana, mutta sai potkut syksyllä HIFK:n jouduttua karsimaan sarjapaikastaan. HIFK:n jälkeen Belfield on toiminut pelaajavalmentajana Hyvinkään Palloseurassa ja Atlantiksessa pelaavana kakkosvalmentajana. Hän valmensi Järvenpään Palloseuran B-junioreita. Nykyään hän valmentaa Riihimäen Palloseuran B-junioreita.


title: Michael Belfield

text: Urallaan Belfield pelasi Suomessa pääsarjatasolla kaikkiaan 16 kautta, joiden aikana hän pelasi 355 ottelua ja teki niissä 119 maalia.


title: Iiro Itämies

text: Iiro Itämies (s. 8. heinäkuuta 1972 Rauma) on suomalainen entinen jääkiekkomaalivahti, joka edusti Asplöven HC:n joukkuetta Ruotsin jääkiekon 1. divisioonassa. Nykyään hän toimii Kärppien junioreissa maalivahtivalmentajana.


title: Iiro Itämies

text: Itämies debytoi kaudella 1989–1990 Oulun Kärpissä, jossa hän pelasi viisi kokonaista kautta ennen siirtymistään Kiekko-Espoon riveihin kaudelle 1994–1995. Kaudella 1997–1998 hän teki nopean vierailun Kölner Haiessa, josta hän seuraavaksi kaudeksi siirtyi Tapparaan. Tämän jälkeen Itämies siirtyi pelaamaan Saksan toiseksi korkeinta sarjatasoa EC Wilhelmshaven-Stickhausenin paidassa. Seuraavat kaudet hän vietti ES Weißwasserin riveissä, jossa hän nousi seuran ykkösmaalivahdiksi.


title: Rakokiven koulu

text: Rakokiven koulu on vuonna 1979 perustettu nastolalainen ala-aste. Lukuvuonna 2015-2016 opiskelee 345 oppilasta, ja se sijaitsee osoitteessa Toritie 6, Nastolan kirjaston vieressä. Koulussa on 21 luokkaa, liikuntasali, auditorio, ruokala, kirjasto ja opettajien huone. Koulun ruokalassa valmistetaan myös Nastopolin, Kukkasen koulun sekä Rinteen ylä- ja ala-asteen ruoat. Koulun rehtorina toimii Susanna Kulonen.


Rakokiven koulu


title: New Era (yritys)

text: New Era Fits on vuonna 1920 Buffalossa perustettu vaatealan yritys, joka valmistaa lippalakkeja. Yritys valmistaa MLB-, NBA-, NHL-, NFL- ja MLS-lippiksiä. New Eran lippiksiä on monta mallia: 59Fifty, 49Fourty, 39Thirty ja 29Twenty. New Era valmistaa myös monien muiden valmistajien lippikset, kuten esimerkiksi Carharttin. New Era -lippikset ovat enimmäkseen hiphop- ja rap-pukeutumistyylin suosiossa. Suomessa New Era -lippiksiä myyvät mm. Shoptetuan, Turnin' Point, Pro Spot ja monet muut Street/Urban-tyyliset vaatekaupat.


title: New Era (yritys)

text:
Aidon New Era -lippiksen tunnistaa parhaiten lipassa olevista kahdeksasta ompeleesta, lipassa olevasta kullanvärisestä tarrasta ja hatun vasemmalla puolella olevasta New Era-logosta. Alkuperäisesä Authentic-lippiksissä ei ollut New Era -ompeletta. Lakin sisällä on myös uusimmissa malleissa,("The Official On-Field") New Eran lippulogo painettuna metallinappiin.
Sisällä on myös 6 riviä leimoja poikittain, joiden pitäisi olla samassa linjassa metallinapin kanssa.
Myös tarra on tiiviisti kiinni lipassa, eikä leiju. Kaikissa MLB/Authentic-lippiksissä lipan alapuolella pitäisi olla "hologram"-tarra, mallista riippuen esim. pesäpallo. Lakissa yläpuolella olevat 6 reikää on hyvälaatuisia, ja eivät ole tukkeessa. Reikä näkyy myös erittäin selvästi.


title: Jugoslovenski Aerotransportin lento 367

text: Jugoslovenski Aerotransportin lento 367 oli matkalla Tukholmasta Belgradiin 27. tammikuuta vuonna 1972, kun se räjähti yllättäen Hinterhermsdorfin yläpuolella Itä-Saksassa ja syöksyi Srbská Kamenicen kylään Tšekkoslovakian puolelle. 27 ihmistä kuoli.


title: Jugoslovenski Aerotransportin lento 367

text:
Äärioikeistolainen, nationalistinen emigranttikroaattien terroristijärjestö Ustaša oli sijoittanut pommin lentokoneeseen. Räjähtäessään pommi repi koneen palasiksi, ja se putosi lumisille vuorille. Lentoemäntä Vesna Vulović oli ainoa eloonjäänyt. Hän selvisi hengissä pudottuaan 10 160 metriä ilman laskuvarjoa, koska hän onnistui kiinnittämään itsensä istuimeensa koneen takaosassa.
8. tammikuuta 2009 saksalainen aikakauslehti "Tagesschau" kertoi uudelleen onnettomuudesta. Artikkelin mukaan koneen ampui alas Tšekkoslovakian ilmavoimat, koska kone oli todennäköisesti lähestynyt sotilasaluetta. Artikkelin mukaan kone lensi tuolloin 2 000–3 000 jalan korkeudessa, eli Vesna Vulovićin selviytyminen olisi ollut todennäköistä ja koko putoaminen olisi lavastettu. Artikkelissä todettiin, että Tšekkoslovakian ja Jugoslavian salaiset palvelut olivat todennäköisesti lavastaneet kroaattien olleen koneen pommituksen takana.


title: Jugoslovenski Aerotransportin lento 367

text: Myös kaksi tšekkiläistä tutkijaa on väittäneet, että kone joutui jostain syystä vaikeuksiin, harhautui kurssistaan ja joutui syöksyyn, jolloin Tšekkoslovakian ilmavoimat ampui sen alas sen lähestyessä sotilasaluetta, jossaa varastoitiin ydinaseita. Tällöin koneen hajoamiskorkeus olisikin ollut vain 800 metriä.


title: Jugoslovenski Aerotransportin lento 367

text: Teoria on mahdoton, fysiikkaa vastaan.


title: Kersleti

text: Kersleti (, ) (vironruotsalaisten ääntämänä "Kählet", "Kälet") on kylä Vormsin kunnassa Läänemaalla Virossa. Kylä sijaitsee 11 metrin korkeudella merenpinnasta. Linnuntietä Kersletistä on matkaa Saxbyhyn noin kilometri, Förbyhyn 3,4 km, Vormsin kunnan keskukseen noin 4 km, Suuremõisaan 4,8 km ja Hulloon 5,2 km.


title: Kersleti

text: Kylän nimi on virolainen muunnos Suomen etelärannikolla sijaitsevasta Kirkkonummen ruotsinkielisestä nimestä "Kyrkslätt". Kylän ovat perustaneet entiset kirkkonummelaiset.


title: Ilpo Kauhanen

text: Ilpo Kauhanen (s. 21. lokakuuta 1973 Kuopio, Suomi) on suomalais-saksalainen jääkiekkomaalivahti. Hän pelasi 4 kautta (1994–1998) Suomen Jääkiekon SM-liigassa Tapparan paidassa. Hän edusti lisäksi useita eri joukkueita DEL-liigassa ja Saksan toiseksi korkeimmalla sarjatasolla, 2. Bundesliigassa, näihin joukkueihin kuuluvat EC Bad Tölz (1998–2001), Kassel Huskies (2001–2002), ERC Ingolstadt (2002–2003), Hannover Scorpions (2003–2005), Adler Mannheim (2005–2007), Heilbronner Falken (2007), Adler Mannheim (2007–2008), Füchse Duisburg (2008–2009), ERC Ingolstadt (2009–2010). Mannheimissa 2007 hän voitti DEL:n mestaruuden.


title: Ilpo Kauhanen

text: Kauhanen lopetti uransa kevääseen 2010. Kaudella 2011–2012 hän aloitti KalPan nuorten joukkueen maalivahtivalmentajana. DEL seura Schwenningen Wild Wings palkkasi Kauhasen maalivahtivalmentajaksi heinäkuun 20. 2015.


title: Antti-Jussi Miettinen

text: Antti-Jussi Miettinen (s. 30. maaliskuuta 1983 Tampere, Suomi) on suomalainen jääkiekkohyökkääjä. Hän edustaa EHC Dortmundia, joka pelaa Saksan neljänneksi korkeimmalla sarjatasoa. Miettinen debytoi kaudella 2001–2002 Tampereen Ilveksessä. Kaudella 2002–2003, hän kuului WHL:ssä pelaavan Lethbridge Hurricanesin joukkueeseen. Pelattuaan kauden WHL:ää hän siirtyi takaisin Tampereelle Ilvekseen, jossa hän pelasi koko kauden 2003–2004 ja osan kaudesta 2004–2005, jolloin hän siirtyi KooKoohon. KooKoosta hän siirtyi lopulta Ratinger Ice Aliensin kautta nykyiseen seuraansa, EHC Dortmundiin.


title: Mika Ahola

text: Mika Ahola (13. joulukuuta 1974 Hämeenlinna, Suomi – 15. tammikuuta 2012 Barcelona, Espanja) oli suomalainen endurokuljettaja. Hän voitti enduron maailmanmestaruuden viisi kertaa peräkkäin, E1-luokassa vuosina 2008 ja 2009, E2-luokassa vuosina 2007 ja 2010, ja E3-luokassa vuonna 2011. Hän on lisäksi ollut seitsemän kertaa jäsenenä voitokkaassa Six-Days-endurojoukkueessa.


title: Mika Ahola

text: Ahola alkoi ajaa enduron maailmanmestaruussarjassa vuonna 1993. Vuonna 1996 hän oli ensimmäistä kertaa voittamassa Six-Days-joukkuekilpailua eli joukkueiden MM-kilpailua. Hän siirtyi TM:n tehdastalliin vuodeksi 1997 ja sijoittui 125-kuutioisten MM-sarjassa toiseksi. Seuraavana vuonna hän otti osaa 250-kuutioisten sarjaan kuten myös voitokkaaseen Six-Days-joukkueeseen. Vuonna 1999 hän sijoittui MM-sarjassa kolmanneksi ja oli jälleen voittamassa Six-Days-kilpailua. Vuonna 2000 hän sijoittui toiseksi 250-kuutioisten luokassa. Seuraavana vuonna hän vaihtoi italialaiseen VOR moottoripyörämerkkiin ja alkoi ottaa osaa yli 500-kuutioisten nelitahtisten sarjaan.


title: Mika Ahola

text: Ensimmäisinä kahtena vuonnaan tässä sarjassa hän sijoittui toiseksi maailmanmestaruusluokassa. Vuonna 2003 hän sijoittui kolmannelle sijalle. Vuosina 2002–2004 hän oli myös voittamassa Six-Days-joukkuekilpailua. Kaudella 2004 hän vaihtoi Husqvarnaan ja sijoittui Enduron E3-luokassa neljänneksi, ja sama menestys jatkui myös kaudella 2005. Vuonna 2006 hän sijoittui toiseksi E2-luokassa Hondalla. Vuonna 2007 Aholasta tuli E2-luokan maailmanmestari voittaessaan puolustavan mestarin, Samuli Aron. Vuosina 2008 ja 2009 Ahola voitti Hondalla maailmanmestaruuden E1-luokassa.


title: Mika Ahola

text: Ahola voitti Päijänteen ympäriajon ennätykselliset kuusi kertaa vuosina 1993, 1995–1998 ja 2000.


title: Mika Ahola

text: Mika Ahola on voittanut Novemberkåsanin kaksi kertaa vuosina 1993 ja 1998. Vuonna 1993 voittaessaan Ahola oli siihen mennessä toinen ulkomaalainen, joka oli voittanut kilpailun. Edellisen kerran ulkomaalainen voitti Novemberkåsanin 1947. Tuolloin kisan voitti tanskalainen Josef Koch.


title: Mika Ahola

text: Ahola ilmoitti lopettamisestaan 1. tammikuuta 2012. Hän kuoli kaksi viikkoa myöhemmin barcelonalaisessa sairaalassa ajoharjoituksissa kaatumisesta seuranneen sisäelinvamman ja leikkauksen jälkeisiin komplikaatioihin.


title: Oikean käden sääntö

text: Oikean käden sääntö on matematiikassa ja fysiikassa käytetty muistisääntö, jolla havainnollistetaan vektorien suuntia kolmessa ulottuvuudessa.


title: Oikean käden sääntö

text: Oikeakätinen koordinaatisto tarkoittaa koordinaatistoa, jossa katsottaessa kohti origoa pisteestä jonka kaikki koordinaatit ovat positiivisia, x-, y- ja z-akselit seuraavat toisiaan vastapäivään eli positiivisessa kiertosuunnassa. Tämä pätee myös kaksiulotteisessa koordinaatistossa.


title: Oikean käden sääntö

text:
Oikean käden muistisääntöä voidaan käyttää ristitulon tuloksena olevan vektorin suunnan määrittämiseen. Vektoreiden formula_1 ja formula_2 ristitulo on
Oikean käden sääntö kertoo, mihin suuntaan vektori formula_4 osoittaa. Laita oikean käden peukalo, etusormi ja keskisormi kohtisuoraan kulmaan toisiinsa nähden siten, että etusormi ja keskisormi muodostavat L-kirjaimen. Peukalo sojottaa nyt vektorin formula_5 suuntaan, etusormi on formula_2 ja niiden ristitulo eli vektori formula_4 osoittaa keskisormen suuntaan kuvan osoittamalla tavalla.
Sääntöä käytetään usein myös siten, että etusormi osoittaa vektorin formula_1 suunnan, keskisormi formula_2:n ja näiden ristitulo on siten peukalon suuntaan formula_4. Esimerkiksi magneettikentän varattuun hiukkaseen aiheuttaman voiman suunta määritetään usein tällä tavoin. Silloin hiukkasen nopeusvektori osoittaa etusormen suuntaan, magneettikenttä keskisormen suuntaan ja voima peukalon suuntaan.
Mekaniikassa kiertävää liikettä kuvataan vektorisuureilla, joiden suunta on myös määritelty oikean käden säännön avulla. Jos oikeaa kättä pidetään nyrkissä siten, että sormet kiertyvät peukalon ympäri liikkeen kiertosuuntaan, osoittaa peukalo vektorin suunnan. Tällä tavalla on määritelty esimerkiksi kulmanopeusvektorin suunta
, samoin vääntömomentin ja liikemäärämomentin.


title: Oikean käden sääntö

text: Sähkövirta luo ympärilleen pyörteisen magneettikentän, jonka kenttäviivat kiertävät virtajohtimen ympäri. Myös tässä pätee oikean käden sääntö: jos tarttumaotteessa peukalo osoittaa virran suunnan, muut sormet osoittavat magneettikentän suunnan johtimen ympärillä.


title: Markus Puolakka

text: Markus Puolakka (s. 6. toukokuuta 1985 Pieksämäki) on suomalainen pikaluistelija. Hän debytoi Erfurtin maailmancupissa helmikuussa 2005. Hän kilpailee pääasiassa lyhyillä, 100 ja 500 metrin matkoilla. Hän sijoittui kymmenen parhaan joukkoon (yhdeksänneksi) ensimmäistä kertaa 100 metrin matkalla Kiinan Harbinin maailmancupin osakilpailussa. Vancouverin talviolympialaisissa 2010 Puolakka sijoittui 500 metrin kilpailussa 30:nneksi.


title: Markus Puolakka

text: Puolakkaa valmentaa hänen isänsä Esa Puolakka, joka on myös ollut pikaluistelija ja osallistunut olympialaisiin.


title: Jevgeni Abalakov

text: Jevgeni Mihailovitš Abalakov (, 17. helmikuuta 1907 Krasnojarsk, Venäjän keisarikunta – 24. maaliskuuta 1948 Moskova, Neuvostoliitto) oli neuvostoliittolainen vuorikiipeilijä. Hänet tunnetaan siitä, että hän kiipesi ensimmäisenä Qullai Ismoili Somonīn huipulle.


title: Jevgeni Abalakov

text: Jevgeni Abalakov toimi sekä kuvanveistäjänä että vuorikiipeilijänä. Hän valmistui vuonna 1932 Moskovan taideinstituutista ja ryhtyi Neuvostoliiton kuvataiteilijoiden liiton jäseneksi.


title: Jevgeni Abalakov

text: Pik Stalinan lisäksi hän kiipesi yli 50 merkittävän vuoren huipulle, teki Pamirin ja Tienšanin alueilla tieteellistä tutkimusta ja kartoitti näitä alueita. Toisen maailmansodan aikana hän toimi asevoimissa vapaaehtoisena ja opetti sotilaille vuorikiipeilyä.


title: Jevgeni Abalakov

text: Jevgeni Abalakov kuoli vuonna 1948 Moskovassa 41 vuoden ikäisenä. Hänen mukaansa on nimetty useita vuorenhuippuja Pamirissa, Tienšanissa ja muissa vuoristoissa. Lisäksi hänen ja hänen veljensä Vitali Mihailovitš Abalakovin mukan on nimetty katu heidän kotikaupungissaan Krasnojarskissa.


title: Eero Ettala

text: Eero Anselm Ettala (s. 17. lokakuuta 1984 Helsinki) on suomalainen entinen lumilautailija. Hän on ollut vuodesta 2000 lähtien Nitro Snowboards -joukkueen jäsen.


title: Eero Ettala

text: Ettala on ensimmäinen laskija, joka onnistui Double Backside Rodeo 1080:ssa. Hänen parhaat liikkeensä on taltioitu MDP-Filmille "Follow Me Around". Ettala voitti vuoden 2010 X Gamesin slopestyle-kilpailun. Vuonna 2009 hän voitti arvostetun Big Air -kilpailun Sapporossa.


title: Eero Ettala

text: Ettala on kertonut olevansa kiinnostunut kokeilemaan uusia asioita, jotta voisi kartoittaa mahdollisuuksiaan lumilautailu-uransa jälkeen: hän on kokeillut muun muassa TV-juontajan roolia. Eero Ettalasta kertova dokumenttielokuva "Ender" valmistui vuonna 2015. Keväällä 2016 Ettala vieraili "Lakon ja Herban BOKSISSA". Syksyllä 2016 hän juonsi MTV3:lla esitettyä ohjelmaa "Ota rahat ja juokse" ja siitä lähtien hän on jatkanut juontamista MTV3:lla, esimerkiksi keväällä 2018 hän juonsi Suomen surkeimman kuskin 5. kautta.


title: Bora-luokan ohjusveneet

text: Projekti 1239 "Sivutš" -luokan ohjusveneet ovat ilmatyynyaluksia, joita rakennettiin Neuvostoliitossa 1980-luvun lopulta lähtien. Alusluokkaa on kutsuttu myös Bora-luokaksi. 1239-luokan ensimmäinen ohjusvene oli MRK-27 Sivutš, joka sai myöhemmin uuden nimen 615 Boraksi.


title: Bora-luokan ohjusveneet

text: Ensimmäinen vene valmistui 1988, mutta otettiin palvelukseen vasta 1997 Mustanmeren laivastoon. Toinen vene, 616 Samun, tuli palvelukseen Itämeren laivastoon 2000.


title: Bora-luokan ohjusveneet

text:
Alusten uppouma on 1 050–1 280 tonnia, nopeus 50–55 solmua, pituus 64,0–65,6 metriä. Käyttövoimana veneissä on kaksi 35 000 hevosvoiman kaasuturbiinimoottoria. Miehistön määrä voi olla 35–68.
1239-luokan ohjusveneet on valmistanut Krasnyi Metallist Zelenodolskissa.


title: Bora-luokan ohjusveneet

text: Ohjuksina aluksilla on 2 x 4 Moskit (SS-N-22 Sunburn) -meritorjuntaohjusta. Ilmatorjuntana yksi Osa-MA -järjestelmä, jossa on 20 x 9M-33 Osa -ilmatorjuntaohjusta.


title: Bora-luokan ohjusveneet

text: Tykistöaseistuksena aluksessa on 100 mm:n automaattinen AK-100 DP ja kaksi gatling-tyyppistä 30 mm AK-630 konetykkiä.


title: Zaventem

text: Zaventem on kunta Vlaams-Brabantin maakunnassa, Flanderissa, Belgiassa. Kunta kuuluu Halle-Vilvoorden arrondissementtiin. 1. tammikuuta 2007 Zaventemissa oli 29 034 asukasta ja väestötiheys oli 1 051 asukasta neliökilometrillä. Pinta-alaa kunnalla on 27,62 km². Kunnan pormestari on Francis Vermeiren.


title: Zaventem

text: Virallinen kieli Zaventemissa, kuten koko Flanderissa, on hollanti. Kunnassa on myös pieniä vähemmistöjä monista maista Euroopan unionin alueelta, Yhdysvalloista ja Kanadasta. Lisäksi on ranskankielinen vähemmistö, joka on edustettuna kuudella jäsenellä Zaventemin 29-paikkaisessa kunnanvaltuustossa.


title: Zaventem

text: Zaventem muodostuu seuraavista osista (): Nossegem, Sint-Stevens-Woluwe ja Sterrebeek.


title: Zaventem

text: Brysselin lentoasema sijaitsee Zaventemin alueella. Zaventemin ystävyyskaupunki on Saksassa sijaitseva Blankenheim.


title: Hilkka Talvio

text: Hilkka Talvio (o.s. Helenius, s. 18. heinäkuuta 1928) on suomalainen pikajuoksija. Hänen aktiiviuransa sijoittui vuosiin 1944–1950. Hän voitti naisten 100 metrin juoksun Suomen mestaruuden vuonna 1949 ajalla 12,9 sekuntia ja 1950 ajalla 12,8 sekuntia. Talvion henkilökohtainen ennätys on 12,6, joka oli myös Suomen ennätys.


title: Ángel Di María

text: Ángel Fabián Di María (s. 14. helmikuuta 1988 Rosario, Argentiina) on argentiinalainen jalkapalloilija. Hän edustaa Ranskan pääsarjassa pelaavaa Paris Saint-Germainia ja on pelipaikaltaan oikea tai vasen laitalinkki tai hyökkäävä keskikenttäpelaaja.


title: Ángel Di María

text: Di María aloitti ammattilaisuransa vuonna 2005, kun hän teki ensiesiintymisensä Rosario Centralin edustusjoukkueessa. Tammikuussa 2007 venäläisseura FK Rubin Kazan tarjosi hänelle sopimusta ja aluksi hän olikin siirtymässä Venäjälle, mutta pyörsi lopulta kuitenkin päätöksensä ja jäi pelaamaan kotimaahansa. Di Marían hyvien esitysten jälkeen vuoden 2007 alle 20-vuotiaiden MM-kilpailuissa, hän herätti kiinnostusta useissa Euroopan suurseuroissa. Lopulta hän siirtyi portugalilaisseura Benficaan.


title: Ángel Di María

text: Seuran puheenjohtaja Luís Filipe Vieira esitteli hankkimansa nuoren argentiinalaislupauksen kannattajille ja kertoi hänen korvaavan joukkueesta kesällä pois siirtyneen Simãon. Di María osoitti jo ensimmäisten kuukausien aikana, että puheet hänestä eivät olleet turhia ja nousi näin myös nopeasti kannattajien suosioon.


title: Ángel Di María

text: Di María teki lokakuussa 2009 jatkosopimuksen Benfican kanssa, joka ulottui aina vuoteen 2015 asti. Sopimuksessa oli 40 miljoonan euron purkupykälä. Myöhemmin samassa kuussa hän sai ylistystä silloiselta Argentiinan maajoukkuevalmentaja Diego Maradonalta.


title: Ángel Di María

text: 27. helmikuuta 2010 hän teki ensimmäisen hattutemppunsa joukkueessa ottelussa Leixõesia vastaan. Seuraavana päivänä hän sai suurta ylistystä maan lehdistössä.


title: Ángel Di María

text: Kesällä 2010 hänet yhdistettiin vahvasti espanjalaiseen Real Madridiin. 17. kesäkuuta 2010 urheilulehti "Marca" tiedotti Di Marían siirtyvän 25 miljoonan euron siirtokorvauksella Madridiin. Virallinen vahvistus siirrolle saatiin lopulta 28. kesäkuuta 2010, kun madridilaisseura ilmoitti hankkineensa hänet riveihinsä kuusivuotisella sopimuksella.


title: Ángel Di María

text: Di María pelasi ensimmäisen virallisen ottelunsa joukkueessa 29. elokuuta 2010 sarjakauden 2010–2011 avauskierroksella Mallorcaa vastaan. Ensimmäisen maalinsa hän teki 18. syyskuuta 2010 vierasottelussa Real Sociedadia vastaan. Reilu viikkoa myöhemmin 28. syyskuuta 2010 hän onnistui tekemään ensimmäisen maalinsa Mestarien liigassa vierasottelussa Auxerrea vastaan. 22. joulukuuta 2010 Di María kunnostautui maalien alustajana, syöttäen yhden Cristiano Ronaldon ja kaksi Karim Benzeman maaleista. Mestarien liigan neljännesvälierien toisessa osaottelussa Olympique Lyonnaisia vastaan hän viimeisteli ottelun viimeisen osuman ranskalaisseuran verkkoon Real Madridin edetessä jatkoon ensimmäistä kertaa seitsemään vuoteen, yhteismaalein 4–1.


title: Ángel Di María

text: Di María jatkoi maalitehtailujaan Mestarien liigassa seuraavalla kierroksella puolivälierissä Tottenham Hotspuria vastaan. Hän teki ensimmäisen osaottelun kolmannen maalin, espanjalaisseuran voittaessa sen lopulta numeroin 4–0. Ensimmäisen pokaalinsa hän voitti Real Madridissa 20. huhtikuuta 2011, kun joukkue kaatoi arkivihollisensa Barcelonan Copa del Reyn loppuottelussa. Di María oli ottelussa mukana niin hyvässä kuin pahassakin ensin syöttäen voitto-osuman, jonka viimeiseli Cristiano Ronaldo, ja tämän jälkeen hän tuli ulosajetuksi lisäajan loppuhetkillä toisella keltaisella kortillaan.


title: Ángel Di María

text: Hieman tahmean alkukauden jälkeen Di María tuli tunnetuksi useista järjestämistään maalipaikoistaan joukkuetovereilleen. Hän on noussut kauden ensimmäisen puoliskon aikana yhdeksi päävalmentaja José Mourinhon ehdottamaksi luottopelaajaksi.


title: Ángel Di María

text: 27. marraskuuta 2011 hän onnistui maalinteossa paikallisvastustaja Atlético Madridia vastaan. Viikkoa myöhemmin 3. joulukuuta 2011 hän teki ottelun ensimmäisen maalin vieraskentällä Sporting Gijónia vastaan. Joulutauolle lähdettäessä hän johti sarjan syöttötilastoa 13 maalin johtaneella syötöllään.


title: Ángel Di María

text: Di María sai kutsun 28. tammikuuta 2008 Argentiinan olympiajoukkueeseen vuoden 2008 kesäolympialaisiin. Hän teki puolivälierässä Alankomaita vastaan 105. minuutilla ottelun 2–1-voittomaalin Lionel Messin syötöstä.


title: Ángel Di María

text: Olympiaturnauksen loppuottelussa 28. elokuuta 2008 hän teki ottelun ainokaisen maalin, jolla Argentiina lopulta voitti toisen perättäisen olympiakultamitalinsa jalkapallosta.


title: Ángel Di María

text: Ensimmäisen maalinsa aikuisten maajoukkueessa hän teki 24. toukokuuta 2010 käydyssä ystävyysottelussa Kanadaa vastaan. Aiemmin samassa kuussa Diego Maradona valitsi hänet kokoonpanoonsa vuoden 2010 MM-kilpailuihin.


title: Per-Erik Ekblom

text: Per-Erik Ekblom (8. huhtikuuta 1928 – 6. toukokuuta 1993) oli suomalainen kirjeshakinpelaaja ja shakkitoimitsija.


title: Per-Erik Ekblom

text: Ekblom kuului 1961 Suomen kirjeshakkiliiton (FCCF) perustajiin. FCCF:ssä hän toimi sihteerinä ja puheenjohtajana. Hänen ansiotaan oli se, että suomi pääsi ICCF:n jäseneksi vuonna 1963 ja Vuodesta 1966 lähtien hän toimikin FCCF:n kontaktina maailmanlaajuisessa ICCF:ssä. Hän toimi vuodesta 1968 vuoteen 1975 ICCF:n tilintarkastajana. Hänestä tuli myös vuonna 1985 virallinen kirjeshakkituomari. Hänet palkittiin vuonna 1985 hopeisella ICCF:n Bertl von Massow-mitalilla ja kaksi vuotta myöhemmin kultaisella. Vuonna 1988 hänelle myönnettiin FCCF:n huomionosoituspalkinto.


title: Per-Erik Ekblom

text: Kirjeshakissa hän osallistui usein kansalliseen mestaruusturnaukseen, jossa hän 1960-luvulla sijoittui kahdesti viidenneksi.


title: Alex Järvinen

text: Alex Järvinen (26. kesäkuuta 1884 – 1921) oli suomalainen painija. Urallaan hän otti osaa kahdesti maailmanmestaruuskilpailuihin, joista hän Helsingissä voitti hopeaa ja Berliinissä kultaa, molemmissa kisoissa hän paini luokassa alle 83 kg. Suomessa hän perusti Helsingin Jyryn. Vuonna 1911 hän voitti raskaan sarjan Suomen-mestaruuden Viipurissa käydyissä kilpailuissa.


title: Aviancan lento 11

text: Aviancan lento 11 oli reittilento, joka lähti Pariisista 27. marraskuuta 1983 klo 22.25 paikallista aikaa. Koneen reitin piti kulkea Madridin kautta Bogotáan, Kolumbiaan. Ollessaan laskeutumassa Madridiin kone joutui onnettomuuteen, jossa menehtyi 162 matkustajaa ja kaikki 19 miehistön jäsentä. 11 matkustajaa selvisi loukkaantumisilla.


title: Aviancan lento 11

text: Kone nousi matkalentokorkeuteen lentopinnalle 370. Kone otti yhteyden Madridin aluelennonjohtoon (ACC) 23.31 saaden selvityksen Madridin VOR:lle Pamplonan, Barahonan ja Castejónin kautta. Kello 23.46 Madrid selvitti koneen alas lentopinnalle 190.


title: Aviancan lento 11

text: Kello 23.56 Madridin aluelennonjohto selvitti koneen lentopinnalle 90 sekä luovutti koneen Madridin lähestymislennonjohdolle. Lähestymislennonjohto selvitti koneen ILS-lähestymiseen Barajasin kiitotielle 33. Kello 0.03 Madridin torni antoi Aviancalle laskeutumisselvityksen. Koneen piti aloittaa loppulähestyminen oikealla kaarrolla Madridin VOR-majakan päältä, mutta lentäjä aloitti kaarron liian aikaisin ja kone joutui alueen minimilaskeutumiskorkeuden alle.


title: Aviancan lento 11

text: Koneen oikea pääteline sekä ulommainen moottori osuivat noin 685 metrin (2 247 jalan) korkeudessa kukkulaan. Kolme sekuntia myöhemmin kone osui toiseen kukkulaan, kuusi sekuntia myöhemmin kolmanteen kukkulaan ja neljännellä osumalla koneen oikea siipi repesi irti. Repeämän seurauksena kone teki kärrynpyörän, hajosi viiteen kappaleeseen ja pysähtyi maastoon nurin päin.


title: Aviancan lento 11

text: Koneessa oli 173 matkustajaa ja 19 miehistön jäsentä. Matkustajista 162 kuoli ja 11 selviytyi loukkaantumisilla. Kaikki miehistön jäsenet menehtyivät. Kuolleiden joukossa olivat muun muassa perulainen runoilija Manuel Scorza, meksikolainen kirjailija Jorge Ibargüengoitia ja uruguaylainen kriitikko Ángel Rama, jotka olivat matkalla Bogotáan.


title: Aviancan lento 11

text: Turmakone, Boeing 747, rekisterinumeroltaan HK-2910, oli vuokrattu SAS:lta Aviancalle.


title: Kari Laukkanen

text: Kari Laukkanen (s. 14. joulukuuta 1963 Pielavesi) on suomalainen jalkapallovalmentaja ja entinen jalkapalloilija. Hän oli pelipaikaltaan maalivahti.


title: Kari Laukkanen

text: Laukkanen aloitti uransa vuonna 1982 Kuopion Palloseurassa. Vuonna 1986 Laukkanen vaihtoi belgialaiseen Cercle Bruggeen, jolloin hän pelasi jo Suomen maajoukkueen aloittavana maalivahtina. Hän palasi Kuopioon pelattuaan vain yhden kauden Belgiassa. Pian kuitenkin saksalainen Stuttgarter Kickers palkkasi hänet.


title: Kari Laukkanen

text: Kickersissä Laukkanen vietti menestyksekästä aikaa, vuonna 1988 hän onnistui joukkueineen nousemaan yhdeksi kaudeksi Bundesliigaan. Laukkanen oli Kickersin ykkösmaalivahti, mutta lopulta hän kuitenkin vaihtoi niin ikään 2. Bundesliigassa pelanneeseen SV Waldhof Mannheimiin. Aluksi hän toimi joukkueen varamaalivahtina, mutta ensimmäisen kauden puolivälin jälkeen hänestä tuli Mannheimin ykkösmaalivahti. Laukkasella on edelleen hallussa yhden kauden aikana päästettyjen maalien ennätys. Kahdeksan vuoden ammattilaisuransa Saksassa jälkeen Laukkanen siirtyi takaisin Suomeen. Hän pelasi Finnairin Palloilijoissa sekä Hangö Idrottsklubbissa ja lopetti uransa 1999 Riihimäen Palloseurassa.


title: Kari Laukkanen

text: Ammattilaisuransa jälkeen Laukkanen toimi valmennustehtävissä Hongassa. Vuodet 2005–2013 Laukkanen toimi NJS:n valmennuspäällikkönä. Tammikuusta 2014 lähtien Laukkanen on toiminut Kauklahden Pyrinnön valmennuspäällikkönä. Hän on toiminut myös Suomen alle 21-vuotiaiden jalkapallomaajoukkueen osatoimisena valmentajana ja joukkueenjohtajana vuodesta 2002.


title: Kari Laukkanen

text: Laukkasen perheeseen kuuluu vaimo ja kaksi poikaa.


title: Visa (puu)

text: Visa on siemenen kautta periytyvä puun ominaisuus, jota esiintyy eniten koivulla ja nimenomaan rauduskoivulla, mutta sitä tavataan myös hieskoivulla, harmaa- ja tervalepällä, pihlajalla, raidalla ja vaahteralla. Visautunut puu kasvaa tavallista hitaammin.


title: Visa (puu)

text: Visa näkyy puussa tietynlaisina kuvioina. Puussa on tavanomaista leveämpiä ydinsäteitä ja poikkeuksellisesti suuntautunutta solukkoa. Siihen liittyy kuoren osien jääminen rungon sisään.


title: Visa (puu)

text: Koivussa saattaa olla muunkinlaista kuviointia, joka muodostaa lainekuvioita ja silloin on kyseessä loimukoivu, jota käytetään huonekaluteollisuudessa, samoin kuin visapuuta.


title: Visa

text: Visa tai Wisa voi tarkoittaa seuraavia asioita:


title: Marie-Louise von Bergmann-Winberg

text: Marie-Louise von Bergmann-Winberg (s. 9. kesäkuuta 1946, Helsinki, Suomi) on valtiotieteiden professori Keski-Ruotsin yliopistossa, Östersundissa. Hän opiskeli Helsingin yliopistossa ja väitteli tohtoriksi vuonna 1987 väitöskirjallaan "Wohlfahrt, Lebensniveau und Lebensweise im deutsch-deutschen Vergleich."


title: Ricky Rubio

text: Ricard ”Ricky” Rubio Vives (s. 21. lokakuuta 1990 El Masnou, Barcelonan maakunta) on espanjalainen koripalloilija. Hän edustaa tällä hetkellä NBA-joukkue Utah Jazzia.


title: Ricky Rubio

text: Pelipaikaltaan Rubio on takamies. Hänet tunnetaan erityisesti hyvästä pelinäkemyksestään sekä pallonkäsittelytaidostaan.


title: Ricky Rubio

text:
Rubio debytoi Espanjan pääsarjassa ACB:ssä 15. lokakuuta 2005 kaikkien aikojen nuorimpana pelaajana. Euroliigassa hän debytoi 24. lokakuuta 2006. Rubio on voittanut kasvattajaseuransa Joventut Badalonan riveissä FIBA EuroCupin vuonna 2006 sekä ULEB Cupin ja Copa del Reyn vuonna 2008. Rubio osallistui , jossa Minnesota Timberwolves varasi hänet numerolla viisi. Kesällä 2009 Rubio siirtyi FC Barcelona Bàsquetiin kuusivuotisella sopimuksella.
Kesäkuussa 2011 ilmoitettiin, että Rubio pääsi Minnesota Timberwolvesin kanssa sopimukseen ja pelaa kaudesta 2011–2012 lähtien NBA:ssa. Rubion tulokaskausi Minnesotassa jäi 41 ottelun mittaiseksi, joulukuuhun asti kestäneen työsulun ja ottelussa Los Angeles Lakersia tulleen polvivamman takia.


title: Ricky Rubio

text: Yli yhdeksän kuukauden toipumisjakson vuoksi myös Rubion toisen kauden aloittaminen venyi joulukuulle saakka. Paluun kentille hän teki 19. joulukuuta, ottelussa Dallas Mavericksia vastaan.


title: Ricky Rubio

text: Myös kausi 2014–2015 jäi Rubiolta vajaaksi loukkaantumisen vuoksi, syynä tuolla kertaa nilkkavamma. Hän pystyi pelaamaan kaudella yhteensä 22 ottelua. Rubio pelasi Minnesota Timberwolvesissa kaikkiaan kuusi kautta. Parhaan pistekeskiarvonsa (11,1), kuten myös parhaan syöttökeskiarvonsa (9,1) hän saavutti näistä viimeisellä, kaudella 2016–2017. Kesällä 2017 Rubio siirtyi Utah Jazziin, jolta Timberwolves sai vaihdossa ensimmäisen kierroksen varausvuoron.


title: Ricky Rubio

text: Rubio johdatti Espanjan mestaruuteen alle 16-vuotiaiden EM-kilpailuissa vuonna 2006, ja hänet valittiin turnauksen arvokkaimmaksi pelaajaksi. Ensimmäisen miesten maaottelunsa Rubio pelasi 18. heinäkuuta 2008. Hän saavutti Espanjan riveissä hopeaa 2008 olympiaturnauksessa.


title: Ricky Rubio

text: Vuoden 2012 olympiaturnauksen Rubio joutui jättämään väliin loukkaantumisensa vuoksi. Riod de Janeiron kesäolympialaisissa 2016 hän voitti pronssia.


title: Izegem

text: Izegem on kaupunki Länsi-Flanderin provinssissa, Flanderissa, Belgiassa. Kaupunki kuuluu Roeselaren arrondissementtiin. 1. tammikuuta 2007 Izegemissä oli 26 486 asukasta ja väestötiheys oli 1 039 asukasta neliökilometrillä. Pinta-alaa kaupungilla on 25,48 km². Kaupungin pormestari on Gerda Mylle.


title: Izegem

text: Kaupungissa on noin 900 rekisteröityä yritystä. N63-valtatie yhdistää kaupungin Courtrayhyn ja Roeselareen ja E403-moottoritie Courtrayhyn ja Bruggeen. Lisäksi E17-moottoritie (Lille–Courtray–Gent–Antwerpen) kulkee kaupungin alueella. Kaupungin alueella sijaitsevan kanavan varrella on myös satama. Lisäksi rautatie yhdistää Izegemin Courtrayhyn ja Bruggeen.


title: Izegem

text: Izegemin ystävyyskaupungit ovat Bad Zwischenahn Saksassa, Bailleul Ranskassa, Zlín Tšekissä ja Hotton Valloniassa.


title: Izegem

text: Izegem muodostuu seuraavista osista ():


title: Arto Koskinen

text: Arto Koskinen (s. 20. tammikuuta 1962 Alatornio) on suomalainen elokuvaohjaaja, joka on tehnyt lukuisia dokumentti- ja TV-elokuvia. Hänen esikoisohjauksensa, pitkä näytelmäelokuva "Kahlekuningas", sai ensi-iltansa 2001. "Kahlekuningas" valittiin muun muassa Berliinin elokuvajuhlien kilpasarjaan lastenelokuvien kategoriaan, se sai parhaan miessivuosa-Jussin (Heikki Hela) ja parhaan äänisuunnittelun Jussin (Olli Pärnänen), ja se oli ehdolla myös parhaasta käsikirjoituksesta. Elokuva voitti myös palkinnon parhaasta esikoisohjauksesta Durangon elokuvajuhlilla 2004.


title: Arto Koskinen

text: Koskinen opiskeli aluksi arkkitehtuuria Oulussa. Hän valmistui Taideteollisen korkeakoulun käsikirjoitus- ja ohjauslinjalta 1993. Koskisen ensimmäinen dokumentti "Henkinen arkkitehtuuri" (1990) tutkii unkarilaisen Imre Makoveczin arkkitehtuuria. Koskisen ensimmäisessä fiktiossa "Sukellus" (1989) pienen yhteisön rauha järkkyy, kun rannalta löytyy tytön ruumis. Elokuva voitti pääpalkinnon Cineurope 1991 -festivaaleilla Firenzessä. Muita Koskisen uran alkuvuosien lyhytfiktioita ovat "Kesän viimeinen päivä" (1992) ja "Avaruuden musta kivi" (1994).


title: Arto Koskinen

text: Koskisen lyhytdokumenteista Esa Illin kanssa Yle TV1 -kanavalle toteutettu "Ennätysten tekijät" (1993) kuvaa ihmisiä, jotka yrittävät päästä Guinnessin ennätysten kirjaan mitä omituisimmilla tavoilla. Dramatisoidussa dokumentissa "Aivan tavallinen pankkirosvo" (1995) Heikki Määttänen esittää sympaattista reppanaa, joka joutuu hankaluuksiin, kun häneltä varastetaan työttömyyskorvaukset. Vuonna 1996 syntyivät "Mitäs me salamaniskemät", "Haudattu tuntemattomana" ja "Me valehtelijat". Niitä seurasi "Kuka oli Felix Kersten?" (1998), dokumentti ristiriitaisesta hahmosta Heinrich Himmlerin hierojasta ja vakoojasta Felix Kerstenistä.


title: Arto Koskinen

text: Vuonna 2004 Arto Koskinen ohjasi dokumentin "Joki taivaalla" kuvataiteilija Osmo Rauhalasta, ja vuonna 2012 valmistui dokumentti jalkapalloilija Jari Litmasesta nimellä "Kuningas Litmanen". Vuonna 2013 valmistui dokumenttielokuva "Epävirallinen linja", Suomen vähemmän tunnetusta roolista Viron itsenäistymisprosessissa.


title: Arto Koskinen

text: Koskisen seuraava dokumentti kertoi suomalaisen matkapuhelimen tarinan. "Nokia Mobile – Matkapuhelimen tarina" (2017) valittiin Amsterdamissa järjestettävän IDFA-dokumenttifestivaalin Panorama-sarjaan.


title: Live in Munich 1977

text:
Live in Munich 1977 on Rainbow'n vuonna 2006 julkaistu livealbumi, joka on äänitetty Münchenissä lokakuussa 1977.
Konsertti julkaistiin myös LP- ja DVD-formaatissa.


title: Supersotilas

text: Supersotilas on kuvitteellinen Amalgam Comicsin luoma kuvitteellinen supersankari. Supersotilas on yhdistelmä Marvelin Kapteeni Amerikasta ja DC:n Teräsmiehestä.


title: Beaten into Submission

text: Beaten into Submission on Profane Omenin ensimmäinen studioalbumi, joka on julkaistu vuonna 2006.


title: Beaten into Submission

text: Albumi nousi Suomen virallisen listan sijalle 28.


title: Syöksypommittaja

text: Syöksypommittaja on kevyesti aseistettu, useimmiten yksimoottorinen pommikone, joka on suunniteltu pudottamaan pomminsa syöksymällä suuressa kulmassa (70°-90°) pommitettavaan kohteeseen nähden. Syöksypommittajia käytetään yleensä bunkkerien, panssarivaunujen sekä pienten ja keskisuurten vihollislaivojen tuhoamiseen. Koneiden pommilasti on yleensä kevyt, jotta ilmataisteluista selviäminen ja pommittajan hallinta syöksylennossa olisi mahdollista. Kohteiksi voivat silti kelvata asekolonnat sekä erilaiset teollisuuslaitokset.


title: Syöksypommittaja

text: Ensimmäisiä syöksypommittamiseen tarkoitettuja lentokoneita käyttivät saksalaiset joukot Espanjan sisällissodassa. Natsi-Saksassa kehitettiin myös Junkers Ju 87 -syöksypommittaja (, lyhennettynä "Stuka"), jolla sodittiin laajassa mitassa aina toisen maailmansodan loppuun ja josta kehkeytyi yleisesti tunnetuin konemallinsa edustaja.


title: Syöksypommittaja

text: Toisen maailmansodan jälkeen hävittäjäkoneiden varustaminen raketeilla, ilmatorjunnan kehittyminen sekä itseohjautuvat ohjukset tekivät syöksypommittajista, kuten monista muistakin pitkälle erikoistuneista sotilaskonetyypeistä (saattohävittäjät yms.), tarpeettomia. Nykyaikaiset hävittäjäpommittajat käyttävät kuitenkin samankaltaisia hyökkäystaktiikoita kuin syöksypommittajat.


title: Viherkallo

text: Viherkallo on Amalgam Comicsin luoma kuvitteellinen superroisto. Viherkallo on supersankari Supersotilaan arkkivihollinen ja yksi natsi-Saksan vaikutusvaltaisimmista henkilöistä. Viherkallo on yhdistelmä Marvelin Punakallosta ja DC:n Lex Luthorista.


title: Liimatainen (nimimerkki)

text: Liimatainen oli presidentti Urho Kekkosen nimimerkki "Suomen Kuvalehdessä" vuosina 1966–1975. Liimataisen pakinoita ilmestyi lehdessä kaikkiaan yli 300. Nimimerkki pysyi salaisuutena pitkään, mutta 1960–1970-luvun vaihteessa kirjoittaja tunnettiin jo varsin laajasti. Urho Kekkonen julkaisi Liimataisen nimellä kaksi pakinakokoelmaa, "Tuosta poikki – jukolauta" vuonna 1968 ja "Pahaksi on päässyt" vuonna 1970.


title: Liimatainen (nimimerkki)

text: Kekkonen lopetti Suomen Kuvalehteen kirjoittamisen vuonna 1975 sen jälkeen, kun lehti oli palkannut pakinoitsijakseen "Suomen Sosialidemokraatista" erotetun ”Simpan” eli Simo Juntusen, joka oli julkisuudessa arvostellut voimakkaasti Kekkosta ja tämän politiikkaa.


title: Liimatainen (nimimerkki)

text: Kekkosen käyttämiä muita nimimerkkejä olivat muun muassa Känä, Mies suomalainen, Pekka Peitsi, Urho Sorsimo ja Veljenpoika.


title: Liimatainen (nimimerkki)

text: Kekkonen vaati vuonna 1968 Suomen Kuvalehdessä nimimerkillään, että ”liekkiviinaksi” kutsutun spriin myyminen kiellettäisiin.


title: Jonathan Gilbert

text: Jonathan Gilbert (s. 10. heinäkuuta 1968) on yhdysvaltalainen näyttelijä. Hänet tunnetaan parhaiten NBC:n tuottamasta televisiosarjasta "Pieni talo preerialla", jossa hän näytteli Willie Olesonia vuosina 1974–1983.


title: Jonathan Gilbert

text: Näyttelijät Barbara Crane (o.s. Cowan) ja Paul Gilbert ovat Gilbertin adoptiovanhempia. Hänen sisarensa ovat näyttelijä Melissa Gilbert, joka esitti Laura Ingallsia "Pienessä talossa preerialla", sekä näyttelijä Sara Gilbert.


title: Jonathan Gilbert

text: Jonathan Gilbert on yksi kuudesta näyttelijästä, jotka esiintyivät "Pieni talo preerialla" -sarjassa alusta loppuun saakka, lukuun ottamatta pilottielokuvaa. Muut viisi ovat Michael Landon, Melissa Gilbert, Richard Bull, Kevin Hagen ja Dabbs Greer.


title: Jonathan Gilbert

text: Sarjan päätyttyä Gilbert valmistui Hamilton Collegesta sekä myöhemmin Bernard M. Baruch College's Zicklin School of Businessistä. Hän on työskennellyt myös pörssivälittäjänä New Yorkissa.


title: Joel Vilkki

text: Joel Adiel Vilkki (8. elokuuta 1899 – 14. heinäkuuta 1976) oli Someron yhteiskoulun rehtori vuosina 1929–1936 ja 1941–1960.


title: Joel Vilkki

text: Vilkin puoliso oli Suoma Eliisa Kallo, heidän pojastaan Panu Vilkistä (s. 1927) tuli lastenkirurgi. Tytär Heljä (s. 1935) avioitui taidemaalari Mauri Favénin kanssa.


title: Joel Vilkki

text: Vilkki toimi kauemmin kuin kukaan muu Someron yhteiskoulun rehtorina ja oli arvostettu opettaja. Vilkin aikaa Someron yhteiskoulun rehtorina, tähän liittynyttä, aikanaan tunnettua Someron koulujupakkaa 1930-luvulla sekä Vilkin kasvatusihanteita on käsitelty Sampo Haahtelan romaanissa "Idealistit".


title: Joel Vilkki

text: Vilkki oli esperanton edelläkävijöitä Suomessa ja yhä käytössä olevan "Suomi-esperanto-suomi" -taskusanakirjan kirjoittaja. Ainutlaatuista oli esperanton ottaminen koulun oppiaineeksi Vilkin aikana. Vilkin oppilaana esperantoa opiskelivat muiden muassa M. A. Numminen ja Severi Parko.


title: Joel Vilkki

text: Kiiruun puisto, jonka Vilkki kasvatti omistamansa Kiiruun talon ympärille, on Someron keskustaajaman maamerkkejä.


title: Joel Vilkki

text: Someron Jaatilan Rankkulassa on Vilkin mukaan nimetty Joel Vilkin tie. Kiiruun puistossa Kiiruun talon edustalla paljastettiin vuonna 1999 Mauri Favénin suunnittelema Joel Vilkin muistomerkki sekä Joel ja Suoma Vilkin elämäntyöstä kertova Joel ja Suoma Vilkin muistolaatta.


title: Witwisit Hiranyawongkul

text: Witwisit Hiranyawongkul (; s. 20. heinäkuuta 1989) on thaimaalainen näyttelijä. Hän on kotoisin Chiang Maista. Hän tuli tunnetuksi roolillaan elokuvassa "The Love of Siam" (2007).


title: Ivar Hinz

text: Ivar Johannes Heinrich Alexander Hinz (22. elokuuta 1898 Viipuri – 25. helmikuuta 1953) oli suomalainen jääkärimajuri. Hänen vanhempansa olivat liikemies Johannes Hinz ja Anna Duncker. Hänet vihittiin avioliittoon vuonna 1920 Martta Rokan kanssa.


title: Ivar Hinz

text: Hinz kävi neljä luokkaa Viipurin ruotsalaista lyseota.


title: Ivar Hinz

text:
Hinz liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 20. syyskuuta 1916, josta hänet siirrettiin 19. huhtikuuta pataljoona 1. komppaniaan ja suoritti Libaussa järjestetyn sotakoulun B-kurssin vuonna 1917.
Hinz saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan muonitusupseeriksi 8. jääkäripataljoonaan, josta hänet siirrettiin 24. maaliskuuta 1918 lähettiupseeriksi 4. Jääkärirykmenttiin ja edelleen 30. huhtikuuta 1918 alkaen 2. Jääkäriprikaatin esikuntaan. Hinz otti osaa sisällissodassa taisteluihin Viipurissa.


title: Ivar Hinz

text: Hinz palveli sisällissodan jälkeen lähettiupseerina 2. Jääkäriprikaatin esikunnasta muodostetussa 2. Divisioonan esikunnassa, josta hänet siirrettiin 24. huhtikuuta 1919 komppanianpäälliköksi Viipurin vartiopataljoonaan, josta muodostettiin myöhemmin Viipurin paikallispataljoona. Hänet siirrettiin 1. tammikuuta 1921 II Polkupyöräpataljoonaan, missä hänet määrättiin ensin 2. komppanian päälliköksi ja 16. helmikuuta 1921 alkaen nuoremmaksi upseeriksi. Autopataljoonaan hänet siirrettiin 20. huhtikuuta 1921 nuoremmaksi upseeriksi. Armeijasta hän erosi 22. helmikuuta 1922 ja siirtyi myyjäksi Systema Oy:lle Helsinkiin, josta hänet siirrettiin saman yrityksen Vaasan konttorin johtajaksi Vaasaan vuonna 1923. Hän palveli konttorin johtajana vuoteen 1931 saakka, kunnes hänestä tuli Systeman omistaja ja johtaja 15. syyskuuta 1931 alkaen. Hän toimi myös Vaasan katsastusalueen moottoriajoneuvojen katsastusmiehenä 1. syyskuuta 1926 lähtien.


title: Ivar Hinz

text: Hinz osallistui talvisotaan 5. Kuljetusjoukkojen esikunnan päällikkönä ja jatkosodan puhjettua hänet komennettiin Päämajan alaisen 8. Kuljetusjoukkojen esikunnan päälliköksi, joka oli vuodesta 1942 alkaen alistettu Esikunta-Roille, josta hän siirtyi juuri ennen sodan päättymistä Vaasan liikennepiirin päälliköksi. Sotien jälkeen hän palasi Vaasaan katsastusmieheksi. Hänet haudattiin Vaasaan.


title: Jq

text: Jq tarkoittaa seuraavia:


title: EMDR

text: EMDR ("Eye Movement Desensitization and Reprocessing") on silmänliikkeisiin perustuva, varsinkin traumaterapiassa käytetty hoitomenetelmä. Sen tarkoituksena on auttaa potilasta selviämään jostain psyykkisestä traumasta, joka saattaa edelleen painaa mieltä ja häiritä ihmisen normaalia elämää. Menetelmän on kehittänyt kalifornialainen psykologi Francine Shapiro.


title: EMDR

text: EMDR-menetelmässä muistikuvia neutraloidaan ja muutetaan ohjattujen silmäliikesarjojen avulla. Hoidon toteuttamiseen kuuluu kahdeksan vaihetta. Hoito alkaa asiakkaan hoidon suunnittelemisesta. Liikesarjaan kuuluu silmien kääntämistä puolelta toiselle. EMDR-terapiassa käydään yleensä 5-10 kertaa. EMDR-menetelmää käytetään tyypillisesti osana laajempaa, muita terapiamenetelmiä käsittävää hoitoa; se ei ole itsenäinen terapiamuoto.


title: Jt

text: Jt tarkoittaa seuraavia:


title: Mario Maurer

text: Mario Maurer (; s. 4. joulukuuta 1988 Bangkok) on thaimaalainen näyttelijä. Hän tuli tunnetuksi roolistaan elokuvassa "The Love of Siam" (2007). Hän on työskennellyt myös hip hop -muusikkona yhdessä veljensä Marcon kanssa. Hän on myös näytellyt elokuvassa Friendship.


title: Mario Maurer

text: Maurerin isä on saksalainen.


title: Ju

text: Ju tarkoittaa seuraavia:


title: Ju

text: Ju on seuraavien henkilöiden nimi:


title: Neighbours

text:
Neighbours on FremantleMedia Australian tuottama australialainen saippuasarja, jota alettiin esittää 18. maaliskuuta 1985 ja joka jatkuu edelleen. "Neighbours" on voittanut lukuisia Logie-palkintoja. Vuonna 1986 sarjan esittäminen alkoi myös Britanniassa. Poplaulaja Kylie Minogue aloitti julkisen uransa näyttelijänä sarjassa. Tunnusmusiikin sarjaan on säveltänyt brittiläinen Tony Hatch.
Sarjan tapahtumat sijoittuvat Erinsboroughiin, Melbournen kuvitteelliseen esikaupunkiin. Keskiössä ovat Ramsay Streetin ja sen naapuruston asukkaat.


title: Neighbours

text: Sarjaa on esitetty Suomessa MTV3 Ava -maksukanavalla nimellä "Naapurit".


title: Jx

text: Jx tarkoittaa seuraavia:Jx on seuraavan henkilön nimi:Aihepiiriin liittyvät myös seuraavat:


title: Independence Stadium

text: Independence Stadium voi tarkoittaa seuraavia stadioneita:


title: Antero Gustafsson

text: Antero Gustafsson on suomalainen muusikko, joka tunnetaan parhaiten Jytäjemmarit-kantriyhtyeen perustajana, basistina ja lauluntekijänä. Gustafsson on vastannut toisen yhtyeen perustajan Marko Ahon ohella Jytäjemmarien kappaleiden teosta. Aho ja Gustafsson ovat toimittaneet myös vuonna 2002 ilmestyneen "Mikko Saa Relaa!" -kirjan, mikä sisältää Pekka Myllykosken laulutekstejä ja tarinoita niiden takaa, sekä sen jatko-osan, vuonna 2010 julkaistun "Mihis me jäätiinkään? – Ison Kirjan Poika" -kirjan.


title: The Playmate

text: The Playmate on suomalaisen Francine-yhtyeen viides studioalbumi. Se julkaistiin vuonna 1999 vain Cd-levynä.Levyn juhlavuotena vuonna 2019 levy julkaistaan ensimmäistä kertaa myös LP-levynä.


title: Independence Stadium (Sambia)

text: Independence Stadium on stadion Sambian pääkaupungissa Lusakassa. Stadionille mahtuu noin 30 000 katsojaa, ja sitä käytetään lähinnä jalkapallo-otteluissa. Sen viereen rakennetaan suurempi, noin 70 000-paikkainen stadion, jonka pitäisi valmistua vuoteen 2011 mennessä.


title: Catch the Rainbow: The Anthology

text: Catch the Rainbow: The Anthology on Rainbow-yhtyeen vuonna 2003 julkaistu kahden cd-levyn kokoelma-albumi.


title: Fullahead

text: Fullahead on suomalaisen Francine-yhtyeen kuudes studioalbumi. Se julkaistiin vuonna 2001.


title: Level 8

text: Level 8 on suomalaisen Francine-yhtyeen seitsemäs studioalbumi. Se julkaistiin vuonna 2003.


title: Luc Longley

text: Lucien James ”Luc” Longley (s. 19. tammikuuta 1969 Melbourne, Victoria) on australialainen kilpauransa päättänyt koripalloilija.


title: Luc Longley

text: Longley oli ensimmäinen NBA:ssa pelannut australialainen. Pelipaikaltaan hän oli keskushyökkääjä.


title: Luc Longley

text: Longley pelasi NBA:ssa vuosina 1991–2001 Minnesota Timberwolvesin, Chicago Bullsin, Phoenix Sunsin ja New York Knicksin riveissä. Parhaiten hänet muistetaan Michael Jordanin johtamasta Chicagon suurjoukkueesta 1990-luvun loppupuolelta: Longley saavutti Bullsin riveissä kolme peräkkäistä NBA-mestaruutta vuosina 1996–1998.


title: Luc Longley

text: Longley pelasi myös Australian maajoukkueessa muun muassa kolmissa kesäolympialaisissa (Soul 1988, Barcelona 1992 ja Sydney 2000) sekä vuoden 1990 MM-kilpailuissa.


title: Ilkka Remes (jalkapalloilija)

text: Ilkka Remes (s. 29. heinäkuuta 1963 Lahti) on suomalainen entinen jalkapalloilija. Hänen pelipaikkansa oli vasen laitapuolustaja.


title: Ilkka Remes (jalkapalloilija)

text: Remes pelasi koko uransa Kuusysissä vuosina 1981–1993. Urallaan hän voitti viisi Suomen mestaruutta sekä neljä SM-hopeaa. Liigaotteluita hänelle kertyi kaikkiaan 306 ja niissä hän teki 16 maalia. Remes on voittanut Kuusysissä myös Suomen Cupin kahdesti vuosina 1983 ja 1987.


title: Ilkka Remes (jalkapalloilija)

text: Maajoukkueessa Remes debytoi 20. helmikuuta 1982 harjoitusottelussa Ruotsia vastaan. Yhteensä Remes pelasi urallaan 34 maaottelua vuosina 1982–1992.


title: Vlade Divac

text: Vlade Divac (, s. 3. helmikuuta 1968 Prijepolje, Jugoslavia) on serbialainen urheiluvaikuttaja ja kilpauransa päättänyt koripalloilija.


title: Vlade Divac

text:
Divac oli yksi ensimmäisistä NBA:ssa menestyneistä eurooppalaisista pelaajista. Pelipaikaltaan hän oli sentteri.
Divac edusti kotimaassaan vuosina 1980–1989 ja 1998–1999 Elan Prijepoljea, Sloga Kraljevoa, Partizan Belgradia ja Belgradin Punaista Tähteä. NBA:ssa hän pelasi vuosina 1989–1998 ja 1999–2005 Los Angeles Lakersin, Charlotte Hornetsin ja Sacramento Kingsin riveissä.


title: Vlade Divac

text: Jugoslavian maajoukkueessa Divac saavutti hopeaa 1988 kesäolympialaisissa ja 1996 kesäolympialaisissa. Lisäksi hän voitti Jugoslavian riveissä maailmanmestaruuden vuosina 1990 ja 2002 sekä Euroopan-mestaruuden vuosina 1989, 1991 ja 1995.


title: Vlade Divac

text: Divac valittiin helmikuussa 2009 Serbian olympiakomitean puheenjohtajaksi.


title: Die Erlebnisgesellschaft

text: Die Erlebnisgesellschaft () on saksalaisen yhteiskuntatutkijan Gerhard Schulzen vuonna 1992 ilmestynyt teos. Schulze väittää, että nykyaikaisessa yhteiskunnassa ihmisten suunnistautuminen arkielämässään tapahtuu yhä vähemmän todellisuudessa havaittujen seikkojen perusteella ja yhä enemmän yksilöllisten elämysten ja mielikuvien perusteella. Esimerkki tästä on kulutus minuutta muodostavana toimintana. Mitä enemmän elämyksiä, sitä rikkaampi elämä, on nykyajan toimintasääntö. Schulzen mielestä liian yksipuolinen elämysperäisyys uhkaa ihmisten mahdollisuutta suunnistautua itsenäisesti.


title: Elämysyhteiskunta

text: Elämysyhteiskunta voi viitata seuraaviin asioihin:


title: Musandam

text: Musandam () on Omanin kuvernoraatti Hormuzinsalmen rannalla. Alueen pinta-ala on 1 619 neliökilometriä ja asukasluku 31 425 (2010). Kuvernoraatin pääkaupunki on alueen pohjoisosassa sijaitseva Khasab, josta on matkaa Omanin pääkaupunkiin Masqatiin 481 kilometriä. Musandam on Omanin eksklaavi, sillä Yhdistyneet arabiemiirikunnat erottaa alueen varsinaisesta Omanista.


title: Musandam

text: Alueen kuljetusyhteydet ovat perinteisesti olleet ongelmalliset, mutta heinäkuun lopulta 2008 lähtien tilanne on parantunut, koska nopea matkustajalautta aloitti liikennöinnin Musandamin ja Masqatin välillä. Musandamin pohjoisosassa, Kumzarin ympäristössä puhutaan länsi-iranilaista kumzarin kieltä.


title: Musandam

text: Aluehallinnon alemmalla, eli toisella tasolla kuvernoraatti jakautuu neljää wilayatiin: Khasab, Bukha, Daba al-Bayah ja Madha. Madha sijaitsee erillään muusta kuvernoraatista: Musandamin pääosan ja Omanin sulttaanikunnan pääosan puolivälissä.


title: Iran Aseman Airlinesin lento 6895

text: Iran Aseman Airlinesin lennon 6895 onnettomuus tapahtui 24. elokuuta 2008 lähellä Manasin kansainvälistä lentoasemaa Kirgisian pääkaupungissa Biškekissä. Lento oli matkalla Iranin Teheraniin, joskin aiemmin sen kerrottiin olleen matkalla Mašhadiin.


title: Iran Aseman Airlinesin lento 6895

text: Onnettomuus sattui, kun Itek Airin Boeing 737-200 -koneeseen oli tullut teknisiä ongelmia nousun aikana. Koneen käännyttyä takaisin se syöksyi maahan kesken laskeutumisen noin 2 kilometrin päähän kiitotiestä. Koneessa oli 83 matkustajaa ja seitsemän miehistön jäsentä, joista 68 kerrotaan kuolleen.


title: Iran Aseman Airlinesin lento 6895

text: Itek Air ei saa lentää Euroopan unionin alueella.


title: Iran Aseman Airlinesin lento 6895

text: Koneessa oli 83 matkustajaa, joista 68 kuoli. 22 ihmisen ilmoitettiin selvinneen onnettomuudesta hengissä, mukaan lukien kaikki seitsemän miehistön jäsentä. Uhreihin lukeutui myös kymmenhenkinen biškekiläiskoulun lentopallojoukkue.


title: Hospital Hallucinations Take One

text: Hospital Hallucinations Take One on thrash metal -yhtye Airdashin vuonna 1989 julkaistu toinen studioalbumi.


title: Hospital Hallucinations Take One

text: Albumi debytoi Suomen virallisen listan sijalla 37.CD-versio sisältää lisäksi liveversion kappaleesta "Thank God It's Monday".


title: Suomen Kansallisbaletti

text: Suomen Kansallisbaletti on Suomen ainoa ammatillinen balettiryhmä. Suomalainen baletti perustettiin vuonna 1922. Se toimii Suomen Kansallisoopperan yhteydessä.


title: Suomen Kansallisbaletti

text: Kansallisbaletin taiteellinen johtaja on Madeleine Onne, joka aloitti tehtävässä elokuussa 2018.


title: Suomen Kansallisbaletti

text: Kansallisbaletissa on 76 tanssijaa. Esityksiä on vuodessa noin 85 ja ensi-iltoja vuodessa on kolmesta neljään. Kansallisbaletti esittää muun muassa George Balanchinen, Patrice Bartin, John Crankon, Birgit Cullbergin, Jorma Elon, Mats Ekin, Sir Kenneth MacMillanin, Jirí Kyliánin, John Neumeierin ja Rudolf Nurejevin koreografioita.LähdeKansallisbaletin yhteydessä toimii Balettioppilaitos. Suomen Kansallisoopperan Balettikoulu muuttui Balettioppilaitokseksi 1. elokuuta 1998, jolloin se siirtyi osaksi Suomen virallista koulutusjärjestelmää: peruskoulun suoritettuaan oppilas voi pyrkiä toisen asteen ammatillista koulutusta antavalle, 180 osaamispisteen mittaiselle tanssijan perustutkintoon johtavalle linjalle. Ammattiopinnot kestävät kolme vuotta. Oppilaitosta ylläpitää Suomen Kansallisoopperan säätiö. Balettioppilaitoksen rehtori on Satu Ristlakki. Aikaisempia oppilaitoksen rehtoreita ovat olleet muun muassa Hannele Niiranen ja Marko Kallio.


title: Suomen Kansallisbaletti

text: Suomen Kansallisoopperan balettioppilaitoksen järjestämä toisen asteen ammatillinen koulutus valmistaa tanssialan perustutkinnon suorittaneita tanssijoita. Opinnot antavat valmiudet siirtyä koulutusta vastaaviin tanssin ammattitehtäviin ja jatkokoulutukseen. Oppilaitoksen suuntautumisvaihtoehto on baletti. Ammatillisessa koulutuksessa balettitekniikan ja nykytanssin lisäksi opetusohjelmaan sisältyy baletin repertuaari- ja pas de deux -opetusta, karakteri- ja jazztanssia, ilmaisuaineita, kehonhuoltoa, musiikkia sekä tanssin historiaa. Opiskeluaikana ammattiopetuksen opiskelijoilla on mahdollisuus työssäoppimiseen Kansallisbaletin produktioissa.


title: Hopeahietikon leirintäalue

text: Hopeahietikko () on leirintäalue Hankoniemen pohjoisrannalla, noin neljän kilometrin päässä Hangon kaupungista. Se on nykyään erityisen suosittu purjelautailijoiden ja perhematkailijoiden keskuudessa. Alueen vieressä sijaitsee myös motelli.


title: Ka (faarao)

text: Ka tai Sekhen, oli esidynastisen Egyptin faarao Ylä-Egyptissä. Hän hallitsi Abydosissa noin 3100 eaa. Ka oli todennäköisesti Iry-Horin seuraaja ja häntä seurasi Narmer.


title: COCOM

text: Lyhenne COCOM tarkoittaa:


title: Stina Rautelin

text: Stina Agnes Elisabeth Rautelin (s. 25. lokakuuta 1963 Helsinki) on suomalainen, Tukholmassa asuva näyttelijä. Teatterikorkeakoulussa opiskellut Rautelin on nähty Suomessa muun muassa televisioelokuvissa "Caprice Classic" (1991) ja "Kasvoton mies" (1995). Ruotsissa hänet tunnetaan parhaiten roolistaan Lena Klingströminä 15 "Beck"-elokuvassa. Lisäksi hän on näytellyt televisiosarjoissa "Varustamo" ja "Radioskugga".


title: Stina Rautelin

text: Rautelin on työskennellyt näyttelijänä myös teatterissa. Hänet on kiinnitetty Tukholman kaupunginteatteriin vuonna 2001.


title: Joanna Hiffernan

text: Joanna "Jo" tai "Joe" Hiffernan (toisinaan myös Joanna Heffernan; noin 1843 – vuoden 1903 jälkeen) oli irlantilaissyntyinen taiteilijoiden malli ja muusa. Hän oli romanttisessa suhteessa yhdysvaltalaisen taidemaalari James McNeill Whistlerin ja ranskalaisen taidemaalari Gustave Courbet'n kanssa ja toimi 1860-luvun aikana useiden Whistlerin ja Courbet'n kuuluisten maalausten mallina. Punahiuksisen viktoriaanisen kaunottaren uskotaan toimineen muun muassa Courbet'n "Maailman alkuperän" () (1866) mallina.


title: Joanna Hiffernan

text: Joanna Hiffernan oli roomalaiskatolinen. Whistlerin ystävät Joseph Pennell ja hänen vaimonsa Elizabeth ovat kertoneet hänen isänsä Patrick Hiffernanin muistuttaneen William Makepeace Thackerayn romaanissa "Pendennis" (1848–1850) esiintynyttä juoppoa irlantilaista "kapteeni Costigania". Pennellit kertoivat hänellä olleen myös tapana puhutella Whistleriä nimityksellä "me son-in-law." Hänen äitinsä, Katherine Hiffernan, kuoli 44-vuotiaana vuonna 1862. Joanna Hiffernanilla oli sisko nimeltä Bridget Agnes Hiffernan, myöhemmin Singleton. Taidemaalari Walter Greaves (1846–1930), joka alkoi opettaa häntä Whistlerin kanssa vuonna 1861 ja joka tunsi Hiffernanin läheisesti, on väittänyt Hiffernanilla olleen poika nimeltä Harry, mutta virallisista asiakirjoista ei löydy merkintää pojasta.


title: Joanna Hiffernan

text: Whistler tapasi Hiffernanin ensimmäisen kerran vuonna 1860 ollessaan työhuoneella Rathbone Placessa, ja he aloittivat kuusi vuotta kestäneen romanttisen suhteensa, jonka aikana Hiffernan toimi muutamien Whistlerin kuuluisimpien maalauksien mallina. Näistä tunnetuimpia lienevät "" (1861), "The Lange Leizen of the 6 Marks" (1864), jossa Jo toimi todennäköisesti mallina, "" (1864), "" (1865–1867), "The Artist's Studio" (1865), "Whistler in his Studio" (1865) ja keskeneräiseksi jäänyt maalaus "White Note" (1861–1862) sekä etsaus "" (1863). Lisäksi Hiffernanin tiedetään esiintyvän lukuisien Whistlerin puupiirrosten kuten "Kenneth and Lena Graeme" (1862) ja "Joanna Douglas" (1862) mallina. Unenomainen maalaus Hiffernanista takan edessä, "Symphony in White No. 2", palkittiin 31 vuotta valmistumisensa jälkeen Venetsian biennaalissa. Vuoden 1863 etsauksessaan "Weary" Whistler esitti Hiffernanin hänen kuuluisat "kuparinväriset hiukset" levällään lepäämässä nojatuolilla. Ulkoisestikin tyrmäävän Hiffernanin persoonallisuus oli jopa vieläkin vaikuttavampi. Whistlerin ystävät ja elämäkerran kirjoittajat, Pennellit, kuvasivat Hiffernanin lähes täysin kouluja käymättömänä, mutta älyllisesti terävänä naisena. He kirjoittivat:


title: Joanna Hiffernan

text: Vuoden 1863 kirjeessään silloinen karikatyristi ja myöhempi puoliksi irlantilaisesta pariisilaismallista kertovan tarinan "Trilby" (1894) kirjoittaja George Du Maurier, kuvaili Hiffernania "kiivasluontoiseksi" ja kirjoitti, että tämä teki Whistlerin ankaran mustasukkaiseksi.


title: Joanna Hiffernan

text: Whistlerin perhe ei kuitenkaan hyväksynyt Hiffermania, koska naimattomia taiteilijoiden malleja, ja erityisesti niitä, jotka poseerasivat alastomina, pidettiin siihen aikaan vain hieman prostituoituja parempina. Kuten monet aikalaisensa Hiffernan näyttää toimineen mallina pelkästään ystävilleen, joten mahdollisesti Whistlerin perheen negatiivisessa suhtautumisessa oli kyse ennemminkin heidän suhtautumisestaan Whistlerin ja Hiffernanin luokkaeroihin kuin Hiffernanin persoonaan. Whistlerin äidin käydessä vieraillulla Yhdysvalloista vuonna 1864 Hiffernanille oli löydettävä toinen asuinpaikka, mikä näyttää olleen myös syynä Whistlerin riitaan Alphonse Legrosin kanssa vuonna 1863.


title: Joanna Hiffernan

text: Hiffernan oli Ranskassa Whistlerin kanssa kesällä 1861, ja heidän asuessaan Pariisissa talven 1861–1862 aikana hän toimi eteerisen "" mallina Whistlerin työhuoneella Boulevard des Batignollessa. On mahdollista, että hän tapasi tällöin Whistlerin ystävän ja taiteilijakollegan Gustave Courbet'n, jonka maalausten mallina toimi myöhemmin.


title: Joanna Hiffernan

text: Courbet maalasi kokopitkän, luonnollisen kokoisen muotokuvan Hiffernanista talven 1861–1862 aikana Pariisin työhuoneellaan osoitteessa Boulevard Pigalle 18. Koska Hiffernan oli siihen aikaan Courbet'n suosikkimalli taidehistorioitsijat ovat arvelleet Hiffernanin toimineen myös Courbet'n vuoden 1866 eroottisen maalauksen "Maailman alkuperä" mallina, mikä yhdessä epäillyn suhteen kanssa, johti Whistlerin ja Courbet'n välirikkoon. Huolimatta siitä, että Jo’n punaiset hiukset ja maalauksen tummat häpykarvat muodostavat vastakohdan toisilleen, Jo'ta on yleisesti pidetty maalauksen mallina. Whistler palasi välirikon jälkeen Yhdysvaltoihin ja jätti testamentin Jo’n hyväksi. Hiffernan tiettävästi maalasi ja piirsi itsekin tässä vaiheessa jonkin verran.


title: Joanna Hiffernan

text: Courbet oli Hiffernan muotokuvien maalaamisen aikaan muotokuvamaalarina erittäin suosittu ja hän on esittänyt arvion, että hänen oleskellessaan Trouvillessa noin 2000 naista kävi hänen ateljeessaan pyytämässä häntä maalaamaan kuvan heistä.


title: Joanna Hiffernan

text:
Courbet maalasi Hiffernanin uudelleen vuonna 1866 teoksessaan ")". "La belle Irlandaisessa" ja "Maailman alkuperässä" Whistlerin "The White Girlin" eteerinen tyttö on muuttunut kypsäksi ja lihalliseksi naiseksi. Vuoden 1866 maalausta "La belle Irlandaise (Jo'n muotokuva)" on pidetty erittäin intiiminä ja eroottisena ja maalauksen intensiivisyyden on katsottu syntyneen siitä, että peiliä pitelevän mallin huomio kiinnittyy häneen itseensä. Koko uransa aikana Courbet maalasi neljä Hiffernanin muotokuvaa. Hiffernan toimi myös Courbet'n vuoden 1865 maalauksen "" mallina.
Tiedetään, että Hiffernan osallistui spiritistisiin istuntoihin Whistlerin kanssa Dante Gabriel Rossettin luona Chelseassa vuonna 1863, ja vietti kesän ja syksyn 1865 Trouvillessa Whistlerin kanssa. Vuonna 1866, Whistler antoi Hiffernanille valtakirjan asioidensa hoitamiseen ollessaan itse Valparaísossa seitsemän kuukautta, maksaen palkkiota taloudenhoidosta ja antaen Hiffernanille valtuuden toimia hänen maalauksiaan myyvänä agenttina. Hiffernan käytti tähän aikaan itsestään nimeä 'Mrs Abbott', erityisesti myydessään Whistlerin maalauksia taidekauppiaille. Whistlerin poissaolon aikana Hiffernan matkusti Pariisiin ja toimi Courbet'n kahta alastonta vuoteella makaavaa nukkuvaa naista esittävän maalauksen "Le Sommeil" () mallina. Näissä Hiffernania esittävissä alastonmaalauksissa Courbet hylkäsi akateemisen maalaustyylin idealisoidun tavan kuvata todellisuutta luodakseen vaikutelman hätkähdyttävästä välittömyydestä ja fyysisestä läsnäolosta. "Le Sommeilia" on pidetty Courbet'n uneksimista ja ruumiin hekumallista kauneutta ylistävänä mestariteoksena. On todennäköistä, että Courbet'lla ja Hiffernanilla oli tällöin suhde, ottaen huomioon, että Hiffernan ja Whistler erosivat pian sen jälkeen.


title: Joanna Hiffernan

text: Whistlerin ja Hiffernanin erottua Hiffernan auttoi Whistlerin ja tämän sisäkön Louisa Fanny Hansonin suhteesta syntyneen pojan Charles James Whistler Hansonin (1870–1935) kasvatuksessa. Poika asui hänen luonaan osoitteessa Thistle Grove 5 vielä niinkin myöhään kuin vuonna 1880 Whistlerin ollessa Venetsiassa sen aikaisen rakastajattarensa Maud Franklinin kanssa.


title: Joanna Hiffernan

text:
Hiffernanin vaiheista vuoden 1880 jälkeen ei tietä paljoakaan. Naispuolinen henkilö raportoi Gustave Courbet'n siskolle Juliette Courbet'lle (1831–1915) 18. joulukuuta 1882 päivätyssä kirjeessään, että "kaunis irlantilaistyttö" asui Nizzassa, missä myi antiikkia ja joitain Courbet'n maalauksia. Hiffernan avioitui hieman vuoden 1881 jälkeen, luultavasti Euroopassa, Abbot-nimisen miehen kanssa ja käytti myöhempinä vuosinaan itsestään usein nimitystä 'Mrs Abbot'.
Taiteenkeräilijä Charles Lang Freer tapasi Hiffernanin ollessaan arkunkantajana Whistlerin hautajaisissa vuonna 1903 Whistlerin kuolemaa raskaasti surevan Hiffernanin tullessa jättämään jäähyväisensä Whistlerille. Hänen mesenaattikollegansa Louisine Havemeyer (1855–1929) muisteli myöhemmin tapahtumaa sellaisena kuin Freer oli sen hänelle kuvannut:


title: Joanna Hiffernan

text: Elizabeth Prettejohnin mukaan muohemmät arvioinnit Whistleristä aina Tate Galleryn vuoden 1994 suureen näyttelyyn saakka ovat nähneet Hiffernanin mallina, jolla oli "uskalias" ja "räiskyvä" persoonallisuus ja Hiffernania on Whistleriä käsittelevässä kirjallisuudessa pidetty hänen rakastajattaristaan ja muusistaan kiehtovimpana. Tate Galleryn vuoden 1994 näyttelyn katalogi menee etsauksen "Weary" analyysissaan jopa niin pitkälle, että väittää Hiffernanin hänen kauneutensa, mekon kiiltävän pinnan ja hiustensa perusteella olleen hekumallinen ja viettelevä, "Danae, uudelleen heränneenä". Tätä käsitystä on kritisoitu esittämällä, että esimerkiksi "Wearyssä" Whistler kuvasi Hiffernanin rentona ja ulkopuolisena.


title: Joanna Hiffernan

text: Hiffernan toimii ranskalaisen kirjailija Christine Orbanin vuoden 2000 romaanin "J’étais l’origine du monde" kertojana. Romaanissa Hiffernan kuvataan Courbet’n rakastajana ja kuuluisan maalauksen mallina. Myös taidehistorioitsija ja kirjailija Bernard Teyssèdren "Le roman de l’origine" (1996) on ehdottanut Joanna Hiffernania maalauksen malliksi.


title: Hollolan kihlakunta

text: Hollolan kihlakunta () on entinen Suomen kihlakunta, joka sijaitsi Hämeen läänissä.


title: Hollolan kihlakunta

text: Hollolan kihlakunta oli yksi Hämeen linnalääniin 1400-luvun alussa perustetuista kolmesta kihlakunnasta. Kaksi muuta kihlakuntaa olivat Sääksmäen kihlakunta ja Hattulan kihlakunta. Hollolan kihlakuntaan kuuluivat Hollola, Uusikylä, Asikkala, Padasjoki, Jämsä ja Sysmä.


title: Hollolan kihlakunta

text: Kihlakuntia johti nimismies, joka vastasi valtiovallan käytöstä Hämeen linnaläänin päällikön nimissä.


title: Hollolan kihlakunta

text: Uudenmaan ja Hämeen läänin aikana (1635-1809) Hollolan kihlakunta oli jaettu kahteen osaan: Hollolan yliseen kihlakuntaan ja Hollolan aliseen kihlakuntaan.


title: Hollolan kihlakunta

text:
Kihlakuntia käytettiin vaalipiirijakona Suomessa Ruotsin kuningaskunnan ja Suomen suuriruhtinaskunnan valtiopäivillä talonpoikaissäädyn valtiopäivämiehiä valittaessa. Kun Suomen suuriruhtinaskunnan valtiopäivistä luovuttiin ylimääräisillä valtiopäivillä 1906 ja siirryttiin eduskuntavaalien 1907 yhteydessä säädyistä riippumattomaan valtiopäiväedustukseen, muodostettiin Hämeen läänin eteläinen vaalipiiri Tammelan kihlakunnasta, Hauhon kihlakunnasta ja Hollolan kihlakunnasta.
Hollolan kihlakunnasta Suomen Muinaismuistoyhdistys on julkaissut luettelon numero 18 Hollolan kihlakunta.


title: Hollolan kihlakunta

text:
Vuonna 1940 Hollolan kihlakuntaan kuuluivat seuraavat kunnat:
Kihlakunnan ulkopuolella oli Lahden kaupunki. Kihlakunnan maapinta-ala oli 2 932,44 km² (1.1.1938), ja sen väkiluku oli 37 015 henkeä (31.12.1939).


title: Hollolan kihlakunta

text: Vuoden 1680 tuomiokirjan mukaan Hollolan yliseen ja aliseen kihlakuntaan kuuluivat seuraavat pitäjät:


title: Perttula

text: Perttula voi tarkoittaa muun muassa seuraavia:


title: Enemmistöparlamentarismi

text: Enemmistöparlamentarismi on valtiomuoto, jossa valtiopäivien alahuoneen enemmistö lopullisesti päättää poliittisista asioista ja yksikamarisilla valtiopäivillä parlamentti. Enemmistöparlamentarismi liittyy vahvasti kaksipuoluejärjestelmään, jossa on selkeä hallitusrintama-oppositio -asetelma.


title: Enemmistöparlamentarismi

text: Enemmistöparlamentarismin edelläkävijämaana pidetään Yhdistynyttä kuningaskuntaa, jossa järjestelmä alkoi kehittyä kuninkaanvallan tultua rajoitetuksi parlamentin vallan kasvaessa.


title: Enemmistöparlamentarismi

text: Enemmistöparlamentarismistä käytetään joissain maissa myös nimitystä Westminster-järjestelmä.


title: Kanavalogo

text: Kanavalogo on tunnus, joka näkyy pääsääntöisesti televisioruudun vasemmassa tai oikeassa ylänurkassa, mutta joskus myös alanurkassa. Tämän avulla on mahdollista nähdä heti, mitä kanavaa katsoo. Kanavalogot toimivat myös markkinoinnin välineenä, sillä ne tuovat kanavan visuaalisen ilmeen ja nimen esille myös ohjelmien aikana.


title: Kanavalogo

text: Kanavalogoja käyttivät ensimmäisen kerran italialaiset ja länsisaksalaiset kanavat 1980-luvun puolivälissä. Tarkoituksena oli estää videopiratismia, sillä ilman logoa ohjelmia voitiin nauhoittaa helposti ja väittää levittäjän omaksi materiaaliksi. Myöhemmin käytäntö levisi kansainvälisille kanaville, esimerkiksi Music Televisionille vuonna 1993. Suomessa kanavalogot otettiin käyttöön 1996, aluksi PTV4:llä. Vuonna 1997 kanavalogo tuli käyttöön PTV4:n seuraajalla Nelosella, joka on käyttänyt kanavalogoa koko olemassaolonsa ajan. Vuoden 1998 alussa kanavalogo tuli käyttöön MTV3:lla ja elokuussa myös Ylen kanavilla. Tästä lähtien jokainen suomalainen tv-kanava on käyttänyt kanavalogoa. FST:llä ei ollut kanavalogoa ennen vuotta 2001, jolloin se sai oman kanavansa digitaalisten tv-lähetysten alkaessa. TV1:llä ja TV2:lla ei ollut FST:n osuuksien aikana kanavalogoa, vaan ainoastaan FST:n omalla digitaalisella kanavalla.


title: Salibandyn naisten maailmanmestaruuskilpailut 1997

text: Salibandyn maailmanmestaruuskilpailut 1997 olivat historian toiset maailmanmestaruuskilpailut ja ensimmäiset naisten MM-kisat. Ne pelattiin Suomessa Ahvenanmaalla. Turnaukseen osallistui 10 maata, jotka jaettiin kahteen lohkoon. Lohkojen kaksi parasta pääsivät välieriin. Välierien voittajat pelasivat loppuottelussa ja häviäjät pronssiottelussa. Mestaruuden voitti lopulta Ruotsi kukistettuaan finaalissa Suomen. Turnauksen arvoikkaimmaksi pelaajaksi valittiin Ruotsin Åsa Karlsson.


text: Sijat 9–10


text: Sijat 7–8


text: Sijat 5–6


text:
Välierät
Pronssiottelu


text: Loppuottelu


title: S/S Louhi

text: S/S Louhi oli suomalainen sisävesimatkustajalaiva, joka kaatui ja upposi Suvasveden Enonlahdessa 15. toukokuuta 1934, jolloin 34 (eräiden lähteiden mukaan 33) laivan matkustajaa menehtyi. Tämä on pahin Saimaan alueella tapahtunut laivaonnettomuus.


title: S/S Louhi

text:
Suvasveden Höyrylaiva Oy:n ja vuodesta 1933 Höyrylaiva Oy Louhen omistama S/S "Louhi" aloitti säännöllisen vuoroliikenteen vuonna 1929 Kuopiosta Leppävirran Näädänmaahan. Alus lähti 15. toukokuuta 1934 Kuopiosta mukanaan 70-80 matkustajaa ja noin 8 000 kiloa lastia. Lastiin kuului jauho-, siemenvilja- suola- ja lannoitesäkkejä sekä kappaletavaraa. Koska laivassa ei ollut varsinaista lastiruumaa, tämä lasti oli sijoitettu laivan etu-, väli- ja takakansille. Laivan päällikkönä oli ensi kertaa reitillä ajanut August Ovaskainen ja perämiehenä kokenut Sikstus Flick.
Laiva saapui Vehmersalmen ja Leppävirran rajalla olevaan Enonlahteen, ja poikettuaan Harjulan laiturissa se jatkoi matkaa Paksulan laituriin. Kun laivaa käännettiin kapeassa lahdessa, se kallistui vasemmalle kyljelleen ja upposi muutamassa minuutissa. Kaatuminen tapahtui lähellä rantaa, jossa oli laivaa odottavia ihmisiä, joten pelastustyöt käynnistyivät heti. Laivan miehistö ja kannella olleet matkustajat saatiin pelastettua vedestä, mutta hyteissä ja laivan alakerrassa olleet matkustajat jäivät uponneeseen alukseen.


title: S/S Louhi

text: "Louhi" oli kapea ja korkea laiva, ja se oli jo Kuopiosta lähdettäessä kallistunut niin, että perämies pyysi matkustajia siirtymään aluksen toiselle laidalle kallistuman oikaisemiseksi. Aluksen pohjalastia oli edellisenä vuonna vähennetty, jolloin sen vakavuus oli kärsinyt. Kaatumisen aiheutti liian suurella nopeudella tehty jyrkkä käännös, ja siihen saattoi vielä myötävaikuttaa kansilastin siirtyminen. Sää oli sen sijaan tapahtumahetkellä tyyni.


title: S/S Louhi

text: Alus nostettiin ylös ja vietiin korjattavaksi Savonlinnan Lypsyniemen konepajalle. Se aloitti liikennöinnin uudestaan saman vuoden syksyllä mutta ajoi tällöin vielä karille Vehmersalmen edustalla. Omistajayhtiö jatkoi kuitenkin vielä liikennöintiä entisellä reitillä kolmen vuoden ajan. Liikennöinti oli kaikesta huolimatta tappiollista, ja lopulta syksyllä 1937 päätettiin laivayhtiö lopettaa ja asettaa "Louhi" myyntiin. Keväällä 1938 "Louhi" myytiin Kuopiossa pidetyssä huutokaupassa Ferdi Tuomaiselle ja Otto Tiihoselle. Laiva nimeksi tuli "Suvasvesi," ja se jatkoi liikennöintiä Kuopio-Näädänmaa reitillä vielä kesäkaudella 1938 ja 1939. Syksyllä laiva siirrettiin Saimaan kanavan kautta Suomenlahden rannikolle.


title: S/S Louhi

text: Useat "Louhen" onnettomuuden uhrit on haudattu Leppävirran vanhalle hautausmaalle, ja siellä on myös vuonna 1964 paljastettu Tauno Gröndahlin veistämä haaksirikon uhrien muistomerkki. Vehmersalmen hautausmaalla on Louhen vehmersalmelaisten uhrien yhteishauta. Enonlahden Osuusliikkeen rannasta, muutaman sadan metrin päästä hukkumispaikasta löytyy opettajapari Eero ja Seija Äijön suunnittelema muistomerkki, joka paljastettiin 22.8.1965. P. J. Tynkkynen teki onnettomuudesta "Louhen tuho" -nimisen arkkiveisun.


title: Pekunitsa

text: Pekunitsa () on kylä ja kunta Leningradin alueen Volossovan piirissä Venäjällä. Se sijaitsee keskellä Länsi-Inkerin ylänköä Pietarin ja Narvan välisen maantien varrella. Kylässä on asukkaita 3 600 ja kunnassa 4 300 henkeä (vuonna 2002).


title: Pekunitsa

text:
Kunnan hallinnollinen keskus on Pekunitsan kylä. Lisäksi siihen kuuluu 21 muuta kylää: Homutta (), Ivanskoi (), Kaikino (), Karstala (), Kirova (),
Korotsa (), Markkova (), Miesnova (), Pieni-Teskova (),
Priiskova (), Raitsa (), Rukkulitsa (), Sinkutsa (), Suomen-Laskutsa (), Suuri-Teskova (), Sääpitsä (), Tehlitsä (), Tuomarinautio (), Vanha-Pekunitsa (), Vennäin-Laskutsa (), Vennäin-Priiskova ().


title: Pekunitsa

text: Pekunitsasta ja sen lähikylistä on löydetty keskiaikaisia kurgaanihautoja. Suomen kaartin upseerien vuonna 1873 hautakummuista kaivamat esineet ovat nykyään Suomen kansallismuseon kokoelmissa. 1700-luvulla perustetun Pekunitsan ortodoksiseurakunnan jäsenistä valtaosa oli venäläisiä, mutta vielä 1800-luvun lopulla eräissä kylissä (Korotsa, Raitsa, Tehlitsä, Toikana, Vanha-Pekunitsa, Vennäin-Laskutsa) asui inkerikkoja, jotka tosin jo tuolloin puhuivat sujuvaa venäjää. Seudun inkerinsuomalaiset kuuluivat Kupanitsan ja Moloskovitsan luterilaisiin seurakuntiin. 1800-luvun lopulla alueelle muutti paljon virolaisia, jotka vuonna 1902 perustivat oman Teskovan seurakunnan.


title: Pekunitsa

text: Nykyään Pekunitsa on tyypillinen entisen sovhoosin keskustaajama, jossa neuvostoajan kerrostaloja ympäröivät asukkaiden puiset liiterit ja karjasuojat. Kylässä on muutama kauppa, ensiapuasema, kulttuuritalo, keskikoulu, maatalousoppilaitos ja lasten taidekoulu. Vuonna 1812 rakennettu arkkienkeli Mikaelin kirkko, joka alun perinkin jäi keskeneräiseksi, on neuvostoaikana kokenut kovia, mutta otettu 1990-luvulla uudestaan käyttöön. Seudun muita nähtävyyksiä ovat entisen Homutan hovin puistoalue ja Kirovan kartano.


title: Pekunitsa

text: Pekunitsasta on linja-autoyhteys Pietariin, Volossovaan ja Jaamaan.


title: Pekunitsa

text: Kunnan päämies on Hatšik Sugjan, kunnanhallinnon päämies Valeri Penkin.


title: S/S Turisti

text: S/S Turisti oli suomalainen sisävesimatkustajalaiva, joka kallistui voimakkaassa sivutuulessa ja upposi 25. marraskuuta 1937 Saimaan Louhivedellä. Onnettomuudessa hukkui 11 henkilöä. Toisen lähteen mukaan onnettomuudessa hukkui 12 henkilöä ja lisäksi yksi pelastunut kuoli saamansa keuhkokuumeeseen. S/S "Turistin" kaatuminen oli Suomen kolmanneksi pahin sisävesilaivaonnettomuus.


title: S/S Turisti

text: Taipalsaarelaisen Otto Karkian omistama vajaat 20 metriä pitkä S/S "Turisti" liikennöi Lappeenrannasta Puumalan ja Anttolan kautta Mikkeliin. Alus oli uppoamishetkellä matkalla Mikkeliin, ja se oli tarkoitus asettaa talviteloille heti Mikkelistä palattua. S/S "Turisti" oli kääntymässä reitiltään vasemmalle kohti Hauskan laituria poiketakseen siellä. Tällöin siihen iski voimakas tuuli, joka kallisti laivaa oikealle kyljelleen. Laivan kansilasti alkoi liikkua ja kallisti edelleen lisää alusta. Toinen laivan pelastusveneistä ja molemmat pelastuslautat irtosivat ja ajelehtivat tiehensä, samoin kaikki kannella ollut irtotavara. Alus upposi 4-5 metriin syvyyteen niin, että laivan savupiippu ja mastot jäivät näkyviin. Katto jäi noin puolen metriä veden pinnan alle.


title: S/S Turisti

text: Myöhemmin pidetyssä oikeudenkäynnissä laivan päällikkö Eino Reponen, perämies Antti Karkia ja Mikkelin satamamestari Heikki Loikkanen tuomittiin kuolemantuottamuksesta tuottamuksella aiheutetusta laivan uppoamisesta. S/S "Turisti" nostettiin ylös ja telakoitiin kesällä 1938 lähellä sijainneella Hauskan rannan laakakalliolle. Laivaa ei kuitenkaan saatu korjattua, vaan se romutettiin Hauskan rannassa ennen sotia.


title: Bubba Sparxxx

text: Warren Anderson Mathis (s. 6. maaliskuuta 1977), taiteilijanimeltään Bubba Sparxxx, on yhdysvaltalainen rap-artisti. Hänen tunnetuimpia kappaleitaan ovat ”Ugly”, ”Deliverance” sekä Ying Yang Twinsin kanssa tehty ”Ms. New Booty”.


title: Bubba Sparxxx

text: Mathis on varttui LaGrange-nimisessä pikkukaupungissa Georgian osavaltiossa. Bubba Sparxxxin debyyttialbumi "Dark Days, Bright Lights" julkaistiin Yhdysvalloissa 18. syyskuuta 2001. Levyä oli tuottamassa Timbaland.


title: Väinö Lätti

text: Väinö Verneri Lätti (17. elokuuta 1919 Jaakkima – 22. tammikuuta 2012 Kuopio) oli suomalainen kuvanveistäjä.


title: Väinö Lätti

text: Lätin vanhemmat olivat Vilho Lätti ja Maria Yllö. Lätti opiskeli kulta- ja hopeasepän oppiin Viipurissa 1935–1937, teknillisen koulun hän kävi 1945-1946 ja opettajaopiston 1961-1962. Lätti toimi ensin kulta- ja hopeaseppänä 15 vuotta ja sitten ammattikoulun opettajana vuoteen 1975, jonka jälkeen hän on toiminut vapaana taiteilijana.


title: Väinö Lätti

text: Kuvanveistäjänä maineeseen nousseen taiteilijan debyytti oli Kuopiossa vuonna 1970. Hän teki myös muutamia maalauksia 1970-luvulla. Lätin veistos "Tiedon säilä" (1997) on Moskovan kansainvälisen oikeuden ja talouden instituutissa Venäjällä. Lätin teosten materiaaleina ovat olleet ruostumaton teräs, pronssi, hopea ja kivi. Tyylillisesti teokset edustavat puoliabstraktia, pelkistettyä ja ajatonta muotokieltä.


title: Väinö Lätti

text: Lätin julkisia teoksia ovat muun muassa:


title: David Neville

text: David Neville (s. 1. kesäkuuta 1984 Merrillville, Indiana) on yhdysvaltalainen pikajuoksija ja olympiavoittaja. Pekingin olympialaisissa 2008 Neville voitti pronssia miesten 400 metrin juoksussa ajalla 44,80 ja kultaa Yhdysvaltain 4 x 400 metrin viestijoukkueessa.


title: David Neville

text: David Neville voitti Yhdysvaltain sisäratojen mestaruuden 400 metrillä vuonna 2008. hän sijoittui 400 metrillä kolmanneksi. Hänen ennätyksensä 200 metrillä on 20,39 (2004) ja 400 metrillä 44,61 (2008).


title: KCET

text: KCET on losangelesilainen televisioasema, joka kuuluu Public Broadcasting Serviceen. Asema lähettää ohjelmaa kanavapaikalla 28 ja sen televisiostudio sijaitsee Hollywoodissa. Aseman lähetin sijaitsee Mount Wilsonin huipulla Los Angelesin piirikunnassa.


title: KCET

text: KCET ja KTLA ovat ainoat televisioasemat Hollywoodissa. Kaikki muut ovat lähteneet muihin kaupunginosiin tai kaupunkeihin.


title: KCET

text: KCET aloitti 28. syyskuuta 1964, kun se solmi sopimuksen National Educational Televisionin kanssa. KCET oli toinen yritys perustaa koulutuksellinen asema Los Angelesin alueelle. Etelä-Kalifornian yliopiston hallinnoima KTHE aloitti lähetyksensä samalla paikalla 29. marraskuuta 1953. KTHE oli yhdysvaltain toinen koulutuksellinen asema. Se aloitti vain kuusi kuukautta houstonilaisen KUHT-aseman jälkeen. KTHE kuitenkin ajautui taloudellisiin ongelmiin yhdeksän kuukauden toiminnan jälkeen ja joutui lopettamaan toimintansa.


title: KCET

text: KCET:n studio sijaitsee Hollywoodin historiallisella alueella. Vuosien 1912–1970 paikkaa käytettiin elokuva- ja televisiostudioina. KCET hankki alueen vuonna 1971 Fordin ja Michael Connellin säätiöiden tukemana.


title: KCET

text: KCET:n kanavapaikalta tulee ohjelmaa viideltä kanavalta. Aseman kanavat ovat KCET, KCET Desert Cities, KCET Orange, V-ME ja PBS World.


title: Aleksei Osipov

text: Aleksei Osipov (1888 Sippola – toukokuu 1918 Hamina) oli Suomen sisällissodan aikana punaisten päällikkönä Savon rintamalla ja toimi sodan loppuviikkoina käytännössä koko rintaman ylipäällikkönä. Voikkaalta kotoisin ollut Osipov oli taitava ja miehistön kunnioittama päällikkö, jota kutsuttiin ”Voikkaan Mannerheimiksi”.


title: Aleksei Osipov

text: Osipovin isä Ulian Osipov (1846–1907) oli muuttanut tsaarin armeijan sotamiehenä Helsinkiin Pihkovasta ja hänen äitinsä Antoinette Emelie Forsström (1846–1920) puolestaan oli Vihdistä kotoisin ollut suomenruotsalainen. Osipovin perhe asui aluksi Sippolassa, jossa myös Aleksei syntyi. Lapset olivat Venäjän kansalaisia, mutta esimerkiksi Aleksei ei puhunut venäjää ennen lähtöään asepalvelukseen vuonna 1915. Ulian Osipov oli aluksi työssä Turpaan ruutitehtaalla, mutta tehtaan tuhouduttua räjähdyksessä 1890, hän muutti perheineen työhön Kymintehtaalle.


title: Aleksei Osipov

text: Aleksei Osipov yleni asepalvelusta suorittaessaan Venäjän keisarillisen armeijan aliupseeriksi ja taisteli itärintamalla saksalaisia vastaan. Kuusankoskelle hän palasi kesällä 1917. Suomen sisällissotaan Osipov lähti punakaartin Kymintehtaitten rykmentissä, jota komensi voikkaalainen puuseppä Oskar Sundman. Nuoruudessaan iltamarettelöitsijänä mainetta saanut Osipov osoittautui sodan aikana kyvykkääksi ja vastuuntuntoiseksi johtajaksi. Hän itse selitti, ettei hän taistellut aatteen vuoksi vaan virkavaltaa vastaan tuntemansa kaunan takia.


title: Aleksei Osipov

text: Sodan loppuvaiheissa toukokuun alussa 1918 Osipov joukkoineen pyrki viivyttämään Kouvolaa kohti eteneviä valkoisia, jotta paikkakunnalle ruuhkautuneet pakolaisjoukot pääsisivät siirtymään Kotkaa kohti. Käytyään kotonaan Kuusankoskella, Osipov lähti Kotkaan yhdessä morsiamensa, punaisten sairaanhoitajana toimineen Maija Rasilaisen kanssa tarkoituksenaan paeta Neuvosto-Venäjälle. He yrittivät turhaan päästä ohikulkeneeseen pakolaislaivaan Haminan edustalla sijaitsevasta Majasaaresta. Osipov teki morsiamensa kanssa kaksoisitsemurhan, kun he arvelivat saarta lähestyvän valkoisten etsintäpartion veneen.


title: Aleksei Osipov

text: Valkoiset teloittivat Kuusankoskella Aleksei Osipovin vanhimman veljen Antti (Adrian) Osipovin (s. 1879) kostoksi siitä, etteivät saaneet Alekseita käsiinsä. Antti Osipov oli vakaumuksellinen pasifisti ja tolstoilainen, joka ei ollut osallistunut sotaan millään tavoin.


title: Aleksei Osipov

text: Kesällä 2012 Aleksi Osipov ja Maija Rasilainen saivat oman muistomerkin Haminan Majasaareen. Sen on suunnitellut kotkalainen kuvataiteilija Seppo Heinonen. Toukokuussa 2015 ilmestyi heidän tarinansa kertova kirjailija Martti Linnan romaani "Kaksi hautaa saarella".


title: Russki Standart

text: Russki Standart () on venäläinen vodkamerkki. Russki Standartin valmistus aloitettiin vuonna 1998. Sen alkoholipitoisuus on 40 tilavuusprosenttia. Tehdas sijaitsee Pietarissa, ja vesi otetaan Laatokasta.


title: Russki Standart

text: Russki Standart osti verkkotunnuksen "Vodka.com" 4. joulukuuta 2006; yhtiö maksoi siitä kolme miljoonaa dollaria (kaksi miljoonaa euroa).


title: Russki Standart

text: Russki Standart -vodkaa valmistetaan neljänä eri versiona:


title: Madisonin piirikunta (Ohio)

text: Madisonin piirikunta on piirikunta Ohiossa, Yhdysvalloissa, joka on nimetty presidentti James Madisonin mukaan.


title: Madisonin piirikunta (Ohio)

text: Madisonin naapuripiirikuntia ovat Union pohjoisessa, Franklin idässä, Pickaway kaakossa, Fayette etelässä, Greene lounaassa, Clark lännessä ja Champaign luoteessa.


title: Madisonin piirikunta (Ohio)

text: Piirikunnassa oli vuoden 2010 väestönlaskennassa 43 435 ihmistä. Etniset ryhmät jakautuvat valkoisiin, joita on 90,9%, mustiin (6,8%), alkuperäisamerikkalaisiin (0,3%) ja aasialaisiin (0,6%).


title: Madisonin piirikunta (Ohio)

text: Kotitalouden mediaanitulo on 54 366 dollaria ja köyhyysrajan alapuolella oli 10,5% väestöstä 2007–2011 välisenä aikana.


title: Keltamajavankaali

text: Keltamajavankaali ("Lysichiton americanus") on vehkakasvien ("Araceae") heimoon ja majavankaalien ("Lysichiton") sukuun kuuluva koristekasvi, joka on kotoisin läntisen Pohjois-Amerikan kosteikoista. Kasvi on sukua suovehkalle.


title: Keltamajavankaali

text: Keltamajavankaali kasvaa 10–40 senttimetriä korkeaksi. Sen lehdet ovat vihreät, soikeat ja tylppäkärkiset. Ne ovat 30–120 cm pitkiä. Keltamajavankaalin kukintona on 4–12 cm pitkä tiivis puikelo, jossa on pieniä 3–4 mm leveitä kukkia. Kukinnon suojuslehti on soikea ja isokokoinen, väriltään kirkkaankeltainen. Kasvi haisee haisunäädältä. Se voi risteytyä valkomajavankaalin ("Lysichiton camtschatcensis") kanssa.


title: Keltamajavankaali

text: Keltamajavankaali voi karata luontoon, ja on haitallisena vieraslajina muodostanut Keski-Euroopassa haitaksi asti levinneitä kasvustoja. Kasvi kestää hyvin kylmää. Sitä on tavattu Suomessakin karkulaisena Uudellamaalla ja Varsinais-Suomessa.


title: Jänönapila

text: Jänönapila ("Trifolium arvense") on yksivuotinen, punakukkainen, parikymmentä senttiä korkea apilalaji.


title: Jänönapila

text: Jänönapila kasvattaa 10–30 cm korkean hennon varren. Varsi on pysty, tavallisesti monihaarainen ja harmaakarvainen. Lyhytruotiset lehdet ovat kolmisormisia ja niiden korvakkeet ovat pitkälti ruodin kanssa yhdiskasvuisia. Lehdykät ovat 0,6–2 cm pitkiä, suikeita ja nirhalaitaisia. Kukinto on pitkänomainen ja harmahtava. Teriö on pienikokoinen ja tyveltä yhdislehtinen, verhiö on pitkäkarvainen, pitkä- ja kapealiuskainen ja teriötä pitempi. Kukan väri vaihtelee valkoisesta punertavaan. Jänönapila kukkii Suomessa kesä-heinäkuussa. Siemenet kypsyvät verhiön sisään jäävässä palossa.


title: Jänönapila

text: Jänönapilaa tavataan koko Euroopassa lukuun ottamatta Islantia sekä pohjoista Fennoskandiaa ja Venäjää. Lisäksi sitä tavataan Turkissa, Kaukasuksen alueella ja Pohjois-Afrikassa Marokosta Tunisiaan. Ihmisen mukana laji on levinnyt laajalle Pohjois-Amerikkaan, varsinkin mantereen itäosiin. Suomessa jänönapila on maan eteläosissa muinaistulokas, pohjoisempana satunnainen uustulokas. Se on yleinen Ahvenanmaalla ja lounaisimmassa Manner-Suomessa, mutta on harvinainen muualla Etelä- ja Keski-Suomessa. Satunnaisena jänönapilaa on tavattu Oulun ja Kemin korkeuksille saakka.


title: Jänönapila

text: Jänönapila kasvaa kuivilla kedoilla, kallioilla, satamissa, ratapihoilla ja tien- ja pellonpientareilla.


title: Jänönapila

text: Jänönapila on vanha lääkekasvi jota on käytetty haavoihin. Virossa sitä on käytetty myös yskänlääkkeeksi.


title: Tulihelokka

text: Tulihelokka ("Pholiota flammans") on puolipallomainen tai laakealakkinen rikinvärinen helokkalaji. Sen heltat ovat keltaiset ja vanhoissa sienissä ruosteenruskeat. Jalka on keltainen ja pörhösuomuinen. Sieni maistuu pahalta eikä ole ruokasieni. Tulihelokka kasvaa lahoilla havupuilla Suomessa melko yleisenä.


title: Leppähelokka

text: Leppähelokka ("Pholiota alnicola") on kellomainen tai kupera keltainen helokkalaji. Lakki on usein kostealla säällä tahmainen. Sienen heltat ovat aluksi kellertävät ja tummuvat vanhemmiten ruosteenruskeiksi. Jalka on keltainen tai ruskea ja siinä on heikko rengas. Sienen maku on mieto. Leppähelokka kasvaa lehtipuiden kannoilla ja kuolleilla rungoilla, varsinkin lepällä ja koivulla. Sieni on Suomessa melko yleinen.


title: Palohelokka

text: Palohelokka ("Pholiota highlandensis") on kupera tai laakealakkinen helokkalaji. Lakki on keltainen tai punaruskea. Sienen heltat ovat aluksi vaaleankeltaiset ja myöhemmin ruskeat. Sienen jalka on kellanvalkea ja rengasvyöhykkeen alapuolelta pienten suomujen peittämä. Palohelokka kasvaa palaneilla paikoilla yleisenä.


title: Suolahokka

text: Suolahokka ("Hypholoma myosotis") on kupera tai laakealakkinen oliivinruskea lahokkalaji. Sienen heltat ovat oliivinväriset. Jalka on valkea ja latvasta jauheinen. Suolahokka kasvaa soilla rahkasammaleen ja suosammaleiden seassa, tyvi syvällä maassa. Sieni on Suomessa melko yleinen.


title: Secret Voyage

text: Secret Voyage on brittiläisen Blackmore's Night -yhtyeen seitsemäs studioalbumi. Se julkaistiin 30. kesäkuuta 2008.


title: Secret Voyage

text: Albumi nousi Suomen virallisen listan sijalle 38.


title: Melchior Lengyel

text: Melchior Lengyel, (alk. Menyhért Lebovics, 12. tammikuuta 1880 Balmazújváros Unkari – 23. lokakuuta 1974 Budapest) oli unkarilainen kirjailija, näytelmäkirjailija ja elokuvakäsikirjoittaja.


title: Melchior Lengyel

text: Lengyel aloitti uransa toimittajana ja työskenteli ensin Kassassa (nyk. Košice Slovakiassa), myöhemmin Budapestissa.


title: Melchior Lengyel

text: Ensimmäisen näytelmän "A nagy fejedelem" ('Suuriruhtinas') esitti Thalia-teatteri 1907. Unkarin kansallisteatteri esitti hänen seuraavan näytelmänsä "A hálás utókor" ('Kiitolliset jälkipolvet') 1908, josta hän sai Unkarin tiedeakatemian Vojnitsin palkinnon. Palkinto myönnetään vuoden parhaasta näytelmästä. Näytelmä "Taifun" (1909, 'Pyörremyrsky') nousi maailmanmenestykseksi, ja sitä esitetään edelleen. Sen pohjalta tehtiin Yhdysvalloissa elokuva 1914.


title: Melchior Lengyel

text: Hänen artikkeleitaan ilmestyi usein "Nyugatissa" ('Länsi'), joka oli 1900-luvun alkupuoliskolla Unkarin merkittävin kirjallisuuslehti. Ensimmäisen maailmansodan aikana unkarilainen päivälehti "Az Est" ('Ilta') lähetti hänet toimittajana Sveitsiin. Hänen pasifistisia artikkeleitaan ja muita julkaisujaan ilmestyi vuonna 1918 myös saksalaisissa ja ranskalaisissa lehdissä, ja ne koottiin kirjaksi "Egyszerű gondolatok" ('Pieniä ajatuksia').


title: Melchior Lengyel

text: Hänen novellinsa "A csodálatos mandarin" ('Ihmeellinen mandariini'), “groteski pantomiimi” ilmestyi 1916. Tarina innosti Béla Bartókin säveltämään siitä baletin "Ihmeellinen mandariini" 1924.


title: Melchior Lengyel

text: Ensimmäisen maailmansodan jälkeen Lengyel muutti pitkähköksi aikaa Yhdysvaltoihin, ja hänen kokemuksistaan ilmestyi 1922 kirja "Amerikai napló" ("Amerikan-päiväkirja"). 1920-luvulla hän toimi elokuva-alalla. Hän oli jonkin aikaa leikkaajana Berliinissä May-Filmissä. Vuosina 1929–1930 hän oli apulaisohjaajana eräässä budapestilaisessa teatterissa. Unkarilainen sanomalehti "Pesti Napló" ('Pestin lehti') lähetti hänet 1931 toimittajanaan Lontooseen. Hänen utopistinen romaaninsa "A boldog város" ('Onnellinen kaupunki') ilmestyi 1931. Sen tapahtumapaikkana on yhdysvaltalainen kaupunki, joka oli jäänyt 1906 tapahtuneen San Fransciscon maanjäristyksen aiheuttamaan kuiluun.


title: Melchior Lengyel

text: Hän muutti Hollywoodiin 1937 ja ryhtyi käsikirjoittajaksi. Joistakin hänen tarinoistaan tuli maailmanmenestyksiä, kuten "Ninotchkasta" (1939), josta hänet nimettiin Oscar-ehdokkaaksi, ja "Ollako vai eikö olla" ("To Be Or Not To Be", 1942, ohj. Ernst Lubitsch).


title: Melchior Lengyel

text: Lengyel palasi Eurooppaan 1960 ja asettui Italiaan. Hänelle myönnettiin 1963 kirjallisesta työstä Rooman suuri palkinto.


title: Melchior Lengyel

text: 1956 tapahtuneen Unkarin kansannousun jälkeen Lengyel kävi usein Unkarissa ja aikoi 1974 palata kotimaahansa. Hän ehti kuitenkin kuolla muutaman viikon kuluttua paluustaan. Hän oli kuollessaan 94-vuotias.


title: Melchior Lengyel

text: Kotikaupungin Balmazújvárosin kaupunginkirjasto nimettiin hänen kunniakseen 2004. Eräs kirjastonhoitaja kokosi hänen kaikki teoksensa, artikkelinsa ja hänestä julkaistut kirjoitukset tätä tilaisuutta varten.


title: Kaukasianjättiputki

text: Kaukasianjättiputki ("Heracleum mantegazzianum") on sarjakukkaiskasvien ("Apiaceae") heimoon kuuluva suurikokoinen myrkyllinen kasvi, jonka nesteet aiheuttavat esimerkiksi iho- tai silmäkosketuksessa vakaviakin palovammamaisia kudosvaurioita. Se voi kasvaa jopa kuusi metriä korkeaksi. Laji kasvaa luonnonvaraisena Aasiassa, mutta se on levinnyt vieraslajina Eurooppaan ja Amerikkaan. Suomessa lajin levittäminen pihojen ulkopuolelle on lailla kielletty.


title: Kaukasianjättiputki

text: Kaukasianjättiputki on yleensä noin 1,5–3 metriä korkea ruoho. Kaukasianjättiputken varsi on ontto ja hyvinkin paksu, paksuus voi olla jopa 5–10 senttimetriä. Varressa on myös karheita karvoja ja punaisia laikkuja.


title: Kaukasianjättiputki

text: Kaukasianjättiputken kukinto on hyvin suurikokoinen, jopa 15–25 senttimetriä leveä kerrannaissarja, jossa pikkusarjoja voi olla jopa 50–100. Kukka on valkoinen ja 1–2,5 senttimetriä leveä. Kukassa on viisi hedettä ja emiö on yhdislehtinen ja kaksiluottinen. Pääsarjojen suojuslehdet varisevat aikaisin, mutta pikkusarjojen suojuslehdet ovat pysyviä. Kukasta kypsyvä hedelmä on noin yhden senttimetrin mittainen, soikea ja kaksilohkoinen. Yksi kasvi voi tuottaa kerralla jopa 50 000 siementä. Kaukasianjättiputken kukkiminen ajoittuu elo–syyskuulle.


title: Kaukasianjättiputki

text: Kaukasianjättiputken ruodilliset lehdet ovat suuria: lehtilapa voi olla jopa yhden metrin mittainen. Lehdet ovat päältä kaljuja, mutta niiden alapinnalla voi olla tiheästikin karvoja.


title: Kaukasianjättiputki

text: Kaukasianjättiputki on lyhytikäinen kasvi, sillä sen elinikä on yleensä vain noin kaksi vuotta. Kaukasianjättiputki kukkii vain kerran ja kuolee kukittuaan. Kasvi on kuitenkin hyvin lisääntymiskykyinen, koska yksi yksilö voi tuottaa jopa 50 000 siementä. Siemenet säilyvät hyvin maan alla ja muodostavat erittäin herkästi kasvustoja, jos siemenistä itää edes pieni osa.


title: Kaukasianjättiputki

text: Jättiputket ovat hyvin kilpailukykyisiä ja niitä esiintyy monenlaisille kasvupaikoilla, kuten metsissä, pelloilla ja rannoilla. Jättiputken parhailla kasvupaikoilla syntyy ns. "jättiputkimetsiä", joiden alueelta jättiputket tukahduttavat kaiken muun kasvillisuuden. Etenkin vesistön varrella jättiputkella on hyvät mahdollisuudet levitä eteenpäin, koska vesi kuljettaa jättiputken siemeniä helposti uusille kasvupaikoille.


title: Kaukasianjättiputki

text: Kaukasianjättiputkea käyttävät ravinnokseen ainakin seuraavat lajit: koiranputkilattakoi ("Agonopterix heracliana"), "Cavariella theobaldi", "Depressaria pastinacella", "Euleia heraclei", isokuonokärsäkäs ("Liophloeus tessulatus"), putkikärsäkäs ("Lixus iridis"), "Melanagromyza heracleana", "Nastus fausti", koiranputkilude ("Orthops basalis"), "Phaedon tumidulus" ja porkkanakärpänen ("Psila rosae").


title: Kaukasianjättiputki

text: Kaukasianjättiputkella on myös sukulaislaji persianjättiputki ("H. persicum" syn. "H. laciniatum"), joka on noin kaukasianjättiputken mittainen, hieman pienempi, mutta useammin monivuotinen ja myös monivartinen. Persianjättiputken varsi on myös tasaisen punaruskea, kun taas kaukasianjättiputken varsi on laikukkaan punainen.


title: Kaukasianjättiputki

text: Suomeen uhkaa levitä myös kolmas jättiputkilaji, armenianjättiputki ("H. sosnowskyi"). Tätä lajia esiintyy mm. Karjalassa ja Baltian maissa, ja sen leviäminen Suomeen tulisi estää.


title: Kaukasianjättiputki

text: Luonnonvaraisena jättiputket kasvavat Länsi-Kaukasuksen vuoristoissa.


title: Kaukasianjättiputki

text: Kaukasianjättiputki on myrkyllinen ja tuottaa furanokumariineihin kuuluvia yhdisteitä, joista pääasiallinen on angelisiini, ja joita löytyy kaikista kasvin osista, mutta erityisesti lehdistä. Jos kasvin nesteitä joutuu silmiin, voivat ne aiheuttaa jopa sokeuden, ja hengitettynä henkeä uhkaavan hengitysteiden umpeen turpoamisen. Iholla aineet aiheuttavat punertavuutta ja tulehdusta. Vesi ja erityisesti UVA-valo (kuten Auringon valo) voimistavat oireita ja näihin yhdistettyinä laaja altistus voi aiheuttaa vakavia palovammoja muistuttavia haavoja, jotka usein vaativat sairaalahoitoa ja voivat johtaa pysyviin arpiin altistuneilla alueilla. Aineiden valon vaikutuksesta aiheuttamaa ihovauriota kutsutaan fytofotodermatiitiksi.


title: Kaukasianjättiputki

text: Välittömät oireet alkavat 15 minuutin kuluttua altistuksesta ja ovat voimakkaimmillaan 30–60 minuutin kuluttua. 1 päivän kuluttua iho alkaa punertaa ja siihen kertyy turvottavia nesteitä. Nämä jälkioireet ovat 2 päivän kuluttua pahimmillaan ja 3–5 päivän jälkeen voi ilmetä altistusalueen ihon tummentumista (hyperpigmentaatiota). Alue pysyy tummana jopa kuukausia tai 6 vuotta. Alue voi olla altistuksen jälkeen vuosienkin ajan yliherkkä UV-valolle ja alueelle voi olla suurentunut riski saada myöhemmin syöpä.


title: Kaukasianjättiputki

text:
Kaukasianjättiputki tuotiin Eurooppaan koristekasvina jo 1800-luvulla, mutta sen torjuminen aloitettiin vasta vähän aikaa sitten. Koska kaukasianjättiputki muodostaa tiheitä kasvustoja, sen hävittäminen Euroopasta ei ole välttämättä enää mahdollista. Kasvi on kaksivuotinen, kerran kukkiva ja sen siemenet voivat säilyä maassa jopa yli 10 vuotta. Siksi sen hävittäminen on hankalaa. Kasvin torjunta on helpointa aloittaa heti nuorista kasvustoista. Suomessa luonnonsuojelulain 43 §:n mukaan jättiputkea ei saa levittää luontoon.
Hävittäminen kannattaa tehdä käyttäen vähintään silmä- ja hengityssuojia sekä hanskoja, ja mieluiten pilvisenä päivänä jolloin maanpinnalle saapuva Auringon valo on heikompi. Kaikkein herkimmät ihmiset saattavat saada oireita jopa jättiputken voimakkaasta hajusta. Lehdet ja varret voi kompostoida. Juurakot ja kukinnot tulee polttaa tai toimittaa jätesäkeissä sekajätekeräykseen poltettavaksi. Niitä ei pidä laittaa kompostiin, puutarhajätteen keräykseen tai jättää luontoon leviämisriskin takia.


title: Kaukasianjättiputki

text: Niittäminen ei tapa jättiputkea, mutta toistuva niitto vähentää sen kasvua eikä kasvi pääse tuottamaan siemeniä. Kasvi voidaan myös kitkeä katkaisemalla sen pääjuuri maanpinnan alapuolelta. Leviämistä voi estää katkaisemalla kukinnon ennen siementen valmistumista ja huolehtimalla siitä etteivät kukinto ja siemenet pääse maahan. Torjuntaa voi tehdä myös torjunta-aineella kasvin vihreille lehdille. Tuloksekkainta torjunta-aineen käyttö on matalaan kasvustoon. Tarvittaessa kasvuston voi ensin niittää ja sitten käyttää torjunta-ainetta. Parhaimman tehon torjunta-aineella saa kun se ruiskutetaan kasvin lehdille.


title: Ylenia Carrisi

text: Ylenia Maria Sole Carrisi (29. marraskuuta 1970 Rooma – katosi 6. tammikuuta 1994) oli italialainen televisiojuontaja, joka työskenteli kirjainten kääntäjänä "La Ruota Della Fortuna" -ohjelmassa, "Onnenpyörän" italialaisessa versiossa. Hän katosi tammikuussa 1994 lomamatkalla New Orleansissa.


title: Ylenia Carrisi

text:
Ylenia Carrisi oli Albano Carrisin ja Romina Powerin näyttelijä-laulajapariskunnan vanhin tytär. Hänen isovanhempiaan olivat näyttelijät Tyrone Power ja Linda Christian. Carrisi esiintyi vanhempiensa kanssa elokuvassa "Champagne in paradiso" vuonna 1983.
Carrisi katosi epäselvissä olosuhteissa lomamatkalla New Orleansissa 6. tammikuuta 1994. Viimeinen varma havainto hänestä on ranskalaiskortteleista. Poliisin yritykset löytää Carrisi epäonnistuivat. Katoamisensa aikoihin Carrisi asui LeDale-hotellissa yhdessä katumuusikko Alaxander Masakelan kanssa. Masakela pidätettiin 31. tammikuuta 1994, mutta vapautettiin myöhemmin, koska hänen ei voitu todistaa liittyvän Carrisin katoamiseen.


title: Ylenia Carrisi

text: Eräs vartija väitti nähneensä Carrisia muistuttavan naishenkilön hyppäävän Mississippijokeen. Rannikkovartioston yritykset löytää naisen ruumis joesta päättyivät tuloksettomina, mutta on mahdollista, että ruumis huuhtoutui mereen. Ei ole varmaa tietoa siitä, oliko vartijan näkemä naishenkilö todella Ylenia Carrisi.


title: Ylenia Carrisi

text: Carrisin äiti uskoo tyttärensä olevan elossa, mutta marraskuussa 2006 Albano Carrisi sanoi uskovansa vartijan tarinan olevan totta.


title: Bretagne Classic Ouest-France

text: Bretagne Classic Ouest-France on UCI World Tour -sarjaan kuuluva yksipäiväinen maantiepyöräilykilpailu. Se järjestetään vuosittain elokuun loppupuolella Plouayn kunnassa Bretagnessa, Ranskassa. Kilpailu järjestettiin ensimmäisen kerran vuonna 1931. Se tunnettiin aiemmin nimellä Grand-Prix de Plouay Ouest-France ja vuosina 1989–2016 GP Ouest-France. Kymmenen ajajaa on voittanut kilpailun kaksi kertaa.